type: legislation

text:
 |
 52012PC0118
 Priekšlikums EIROPAS PARLAMENTA UN PADOMES REGULA par kuģu pārstrādi /* COM/2012/0118 final - 2012/0055 (COD) */
 PASKAIDROJUMA RAKSTS
 1. PRIEKŠLIKUMA KONTEKSTS
 1.1. Vispārīgais
 konteksts un priekšlikuma pamatojums
 Videi kaitīga un nedroša kuģu
 demontāža ir problēma, kas raisa lielas bažas. Vairumu lielo
 komerciālo jūras kuģu pēc ekspluatācijas beigām
 rūpnīcās demontē ar paņēmieniem, kam ir
 ievērojama ietekme uz vidi un veselību. Šo negatīvo aspektu
 dēļ kuģu pārstrāde nevar kļūt par pietiekami
 ilgtspējīgu nozari.
 Situācija, domājams,
 pasliktināsies, jo pasaules kuģu flotes pašreizējā jaudas
 pārpalikuma dēļ ir paredzams, ka tuvāko gadu laikā
 liels skaits kuģu tiks nosūtīti demontāžai, un lēš, ka
 šī situācija saglabāsies vēl vismaz 5 līdz 10 gadus.
 Turklāt paredzams, ka no gaidāmā kuģu pārstrādes
 pieauguma, kas notiks aptuveni vienlaikus ar vienkorpusa tankkuģu
 vispārējo likvidēšanu (2015. gadā), ievērojamu
 labumu gūs tie demontāžas uzņēmumi, kas vismazāk
 atbilst standartiem.
 Ar Regulu par atkritumu sūtījumiem[1] Eiropas Savienībā
 īsteno prasības, kas paredzētas Bāzeles konvencijā par
 kontroli pār kaitīgo atkritumu robežšķērsojošo
 transportēšanu un to aizvākšanu. Ar to īsteno arī noteikumu
 par konvencijas grozījumu (tā dēvēto “Grozījumu par
 aizliegumu”), kas aizliedz eksportēt bīstamos atkritumus ārpus
 ESAO dalībvalstīm. Starptautiskā mērogā šis
 grozījums vēl nav stājies spēkā, jo to nav
 ratificējis pietiekams skaits valstu.
 Saskaņā ar Regulu par atkritumu
 sūtījumiem demontāžai paredzētie ES dalībvalstu karoga
 kuģi ir klasificējami kā bīstamie atkritumi, jo tie satur
 bīstamas vielas. Tāpēc tos drīkst demontēt tikai ESAO
 valstīs. Tomēr ES dalībvalstu karoga kuģi[2] teju sistemātiski šo normu
 apiet, kā rezultātā gan starptautiskie noteikumi, gan ES
 tiesību akti ir neefektīvi.
 Šī plaši izplatītā tiesību
 akta neievērošana, pirmkārt, ir saistīta ar ESAO
 dalībvalstīs pieejamo pārstrādes jaudu trūkumu, jo
 īpaši attiecībā uz lielāku kuģu pārstrādi.
 Eiropas mērogā pieejamo jaudu izmanto nelielu kuģu un valsts
 kuģu demontāžai, bet ne lielu komerciālu jūras kuģu
 demontāžai. Tāpat kā kuģubūve, arī kuģu
 demontāža ekonomisku apsvērumu dēļ (pieprasījums
 pēc tērauda, mazas darbaspēka izmaksas, nenotiek vides izmaksu
 internalizācija) dažu pēdējo gadu desmitu laikā ir
 pārcēlusies no Eiropas valstīm uz valstīm, kuras nav ESAO
 dalībvalstis. Līdz ar to papildu demontāžas jaudu
 attīstīšana Eiropā nav bijusi ekonomiski izdevīga.
 Ievērojamas pārstrādes jaudas
 ārpus ESAO ir Ķīnā, Indijā, Pakistānā un
 Bangladešā. Paredzams, ka ESAO un Ķīnas rūpnīcas,
 kā arī dažas Indijas rūpnīcas līdz 2015. gadam
 atbildīs Honkongas konvencijas prasībām.
 Pašreizējā pieejamā
 pārstrādes jauda Ķīnā (2,83 milj. LDT[3] 2009. gadā) jau tagad ir
 lielā mērā pietiekama, lai pārstrādātu visus ES
 dalībvalstu karoga kuģus līdz 2030. gadam (maksimālais
 gada apjoms 2012.-30. gadā būs 1,88 milj. LDT), turklāt
 drīzumā sāks darboties jauna rūpnīca ar jaudu 1 milj.
 LDT. Par šādu notikumu gaitu lielā mērā jāpasakās
 publiskā sektora pūliņiem veicināt videi nekaitīgas
 kuģu pārstrādes tirgu un slēgt standartiem neatbilstošas
 rūpnīcas, kā arī Eiropas kuģu īpašnieku
 investīcijām drošās un videi nekaitīgās
 pārstrādes rūpnīcās.
 Otrkārt, pašreizējā
 situācija kuģu pārstrādes tirgū ir labvēlīga
 Bangladešai, Indijai un (mazākā mērā) Pakistānai,
 savukārt konkurenti ES, Turcijā un Ķīnā, kuri
 ievēro augstākus tehniskos standartus, var darboties tikai nišas tirgos,
 piemēram, mazu kuģu, valsts kuģu (ieskaitot karakuģus) vai
 īpaši apzinīgu īpašnieku kuģu pārstrādē.
 Visbeidzot, pašreizējie tiesību akti
 nav pielāgoti kuģu specifikai. Ir grūti noteikt, kad kuģis
 kļūst par atkritumiem. Kuģu īpašnieku lēmumi par
 kuģu nosūtīšanu pārstrādei balstās uz ekonomisku
 izmaksu un ieguvumu salīdzinājumu, proti, vai izdevīgāk ir
 kuģi paturēt ekspluatācijā vai nosūtīt
 demontāžai.
 Ja lēmumu pieņem, kad kuģis
 atrodas starptautiskos ūdeņos vai ūdeņos, kas ir kuģu
 pārstrādes valsts jurisdikcijā, ir ļoti grūti vai pat
 neiespējami piemērot Atkritumu sūtījumu regulas
 procedūras. Turklāt komerciālie kuģi, kas atstāj
 Eiropas ostas un ūdeņus, lielākoties pēdējo reisu
 optimizē, pa ceļam uz demontāžas vietu piegādājot
 kravu Āzijā. Ja kuģa īpašnieks nepaziņo par kuģa
 demontāžas nodomu brīdī, kad kuģis atstāj ES ostu,
 attiecīgajām iestādēm parasti nav iejaukties. Atkritumu
 sūtījumu regulā ir noteiktas eksportējošās valsts,
 importējošās valsts un — attiecīgos gadījumos —
 tranzītvalstu tiesības un pienākumi. Tomēr ostas valsts ne
 vienmēr tiek informēta par kuģa īpašnieka nodomu kuģi
 pārstrādāt. Visbeidzot, nav reti gadījumi, kad kuģi
 pārdod citam operatoram ar ieganstu, ka kuģi turpinās
 ekspluatēt, lai gan patiesībā to nosūta uz kuģu
 demontāžas rūpnīcu.
 Lai piemērotu spēkā esošos
 tiesību aktus un jo īpaši aizliegumu nolietotus kuģus
 eksportēt ārpus ESAO, dalībvalstīm būtu jāpieliek
 nesamērīgas pūles, lai nodrošinātu izpildi, ņemot
 vērā pārstrādes jaudu trūkumu ESAO valstīs,
 kā arī likumīgo iespēju jebkuram kuģim mainīt
 tā reģistrācijas valsti (karoga valsti).
 Lai stāvokli uzlabotu, Bāzeles konvencijas puses 2004.
 gadā aicināja Starptautisko jūrniecības organizāciju
 (SJO) izstrādāt obligātās prasības kuģu
 pārstrādei[4].
 2006. gadā Bāzeles konvencijas puses apsveica SJO darbu pie
 projekta konvencijai par kuģu pārstrādi un atzina, ka
 jāvairās no tādu instrumentu pārklāšanās, kam ir
 viens mērķis. Puses tika aicinātas novērtēt ar Bāzeles
 konvenciju iedibināto kontroles līmeni un izpildi kopumā,
 kā arī novērtēt, kāds būtu vēlamais
 kontroles un izpildes līmenis kopumā, kas jāparedz kuģu
 pārstrādes konvencijas projektā, un salīdzināt abas
 konvencijas[5].
 Honkongas starptautisko konvenciju par
 kuģu drošu un videi nekaitīgu pārstrādi ("Honkongas
 konvencija") SJO pieņēma 2009. gada maijā. Kad
 konvencija stāsies spēkā, tās pusēm (ieskaitot ES
 dalībvalstis) lielie komerciālie kuģi būs
 jādemontē tikai valstīs, kas ir konvencijas puses. Tās var
 būt arī Āzijas valstis, taču to kuģu demontāžas
 rūpnīcām būs jāatbilst starptautiski atzītiem
 standartiem (augstākiem nekā pašlaik). Šīm
 rūpnīcām kuģi no valstīm, kas nav konvencijas puses,
 būs jāapstrādā tāpat kā to valstu karoga
 kuģi, kas ir konvencijas puses (klauzula, kas aizliedz
 "labvēlīgāku režīmu").
 Honkongas konvencija tika pieņemta 2009. gadā, bet, lai
 tā stātos spēkā un nestu augļus, tā
 jāratificē pietiekamam skaitam valstu. Paredzams, ka tas nenotiks
 ātrāk par 2020. gadu. Konvencija stāsies spēkā
 24 mēnešus pēc tam, kad izpildīti šādi
 nosacījumi:
 –
 ne mazāk kā 15 valstis ir vai nu
 konvenciju parakstījušas bez atrunas uz ratifikāciju, pieņemšanu
 vai apstiprinājumu, vai ir deponējušas attiecīgo
 ratifikācijas, pieņemšanas, apstiprinājuma vai
 pievienošanās instrumentu;
 –
 to kopējā tirdzniecības flotes bruto
 tilpība ir vismaz 40 % no pasaules tirdzniecības flotes bruto
 tilpības; un
 –
 to ikgadējā pārstrādāto
 kuģu bruto tilpība pēdējo 10 gadu laikā ir vismaz
 3 % no šo valstu kopējās tirdzniecības flotes bruto
 tilpības.
 Bāzeles
 konvencijas puses 2010. gadā apsveica[6]
 Honkongas konvencijas pieņemšanu un uzsāka sākotnējo
 novērtējumu par to, vai ar Honkongas konvenciju tiek noteikts
 tāds kontroles un izpildes līmenis, kas līdzvērtīgs
 Bāzeles konvencijā noteiktajam[7].
 Eiropas Savienība un tās dalībvalstis
 novērtējumu pabeidza 2010. gadā. Tajā secināts,
 ka Honkongas konvencija paredz tādu kontroles un izpildes līmeni, kas
 ir vismaz līdzvērtīgs Bāzeles konvencijā noteiktajam
 attiecībā uz kuģiem, kas klasificēti kā atkritumi
 saskaņā ar Bāzeles konvenciju[8].
 2011. gada oktobrī Bāzeles
 konvencijas puses aicināja ratificēt Honkongas konvenciju, lai
 tā varētu stāties spēkā[9].
 Komisija
 2007. gadā pieņēma Zaļo grāmatu par kuģu
 labāku demontāžu, bet 2008. gadā — paziņojumu
 "ES stratēģija par kuģu labāku demontāžu"[10]. Stratēģijā apskatīti pasākumi, kā
 pēc iespējas ātrāk uzlabot kuģu demontāžas
 nosacījumus, tostarp pagaidu periodā līdz brīdim, kad
 spēkā stājas Honkongas konvencija: t.i., risināt
 konvencijā aplūkotos galvenos jautājumus, mudināt nozares
 pārstāvjus rīkoties brīvprātīgi, sniegt tehnisko
 palīdzību un atbalstu jaunattīstības valstīm un
 stingrāk piemērot spēkā esošos tiesību aktus.
 Pateicoties stratēģijai, ir izdevies panākt šādus
 rezultātus:
 –
 ir pieņemta konvencija, kas uzlabos kuģu
 pārstrādi, jo tās procedūras ir pielāgotas kuģu
 specifikai, turklāt ir noteiktas sīkas prasības, kas
 jāizpilda modernizētajām kuģu pārstrādes
 rūpnīcām;
 –
 ir sniegts atbalsts nozares
 brīvprātīgajiem pasākumiem pirms konvencijas
 stāšanās spēkā:
 ·
 konvencijas prasību un norāžu
 brīvprātīga piemērošana (piemēram, bīstamo
 materiālu uzskaitījuma izveide),
 ·
 "zaļu" pārdošanas līgumu
 ieviešana,
 ·
 investīcijas drošās un videi
 nekaitīgās pārstrādes rūpnīcās;
 –
 ir veikti pētījumi un īstenoti
 izmēģinājuma projekti, lai izvērtētu situācijas
 attīstību un popularizētu labākus kuģu
 pārstrādes paņēmienus gan kuģiem, uz ko attiecas
 Honkongas konvencija, gan citiem kuģiem;
 –
 Komisija, saņēmusi informāciju par
 konkrētu kuģu iecerēto demontāžu, ir īstenojusi
 pasākumus, lai tiktu labāk īstenota Atkritumu sūtījumu
 regula;
 –
 ir sniegts atbalsts valstīm, kur notiek
 kuģu pārstrāde, proti, saskaņā ar Tematisko programmu
 vides aizsardzībai un dabas resursu, tostarp enerģijas,
 ilgtspējīgai apsaimniekošanai ir piešķirti līdzekļi
 "Kuģu ilgtspējīgas pārstrādes globālajai
 programmai", ko kopīgi pārvalda Bāzeles konvencijas,
 Starptautiskās jūrniecības organizācijas un
 Starptautiskās darba organizācijas sekretariāti.
 1.2. Priekšlikuma mērķis
 Kuģu pārstrādes regulas
 mērķis ir būtiski samazināt negatīvo ietekmi, kas
 saistīta ar ES dalībvalstu karoga kuģu pārstrādi
 (īpaši Dienvidāzijā), tajā pašā laikā neradot
 lieku ekonomisko slogu. Ar ierosināto regulu tiek agrēji
 īstenotas Honkongas konvencijas prasības, tādējādi
 paātrinot tās stāšanos spēkā visā pasaulē.
 1.3. Spēkā esošie
 noteikumi priekšlikuma jomā
 Priekšlikums attiecas uz kuģu
 pārstrādes regulas pieņemšanu. Ar jauno regulu iecerēts
 aizstāt Regulu (EK) Nr. 1013/2006[11]
 attiecībā uz kuģiem, uz ko attiecas Honkongas konvencija.
 2. APSPRIEŠANĀS AR
 IEINTERESĒTAJĀM PERSONĀM — REZULTĀTI UN IETEKMES
 NOVĒRTĒJUMS
 2.1. Apspriešanās ar
 ieinteresētajām personām
 Izstrādājot ietekmes
 novērtējumu, kas papildina šo likumdošanas priekšlikumu, Komisija
 apspriedās ar ieinteresētajām personām un izmantoja
 pieaicināto speciālistu ieteikumus, proti, notika sabiedriskā
 apspriešana (no 2009. gada aprīļa līdz jūnijam) un
 četri darbsemināri ar speciālistiem.
 Vairums ieinteresēto personu
 nepārprotami atbalstīja Honkongas konvencijas drīzu
 ratifikāciju ES dalībvalstīs, lai rosinātu to
 ratificēt arī citās valstīs un tādējādi
 paātrinātu tās stāšanos spēkā. Daudzas
 ieinteresētās personas atbalstīja konvencijas agrēju
 īstenošanu, jo uzskatīja, ka ir nepieļaujami gaidīt
 tās stāšanos spēkā apstākļos, kad kuģu
 demontētāji joprojām iet bojā vai gūst savainojumus
 darba vietā un kad tiek nodarīts ievērojams kaitējums
 videi. Daži uzskatīja, ka ES nevajadzētu noteikt papildu
 prasības, kas pārsniedz konvencijā noteikto. Atzinumi,
 sabiedriskajā apspriešanā saņemto atbilžu kopsavilkums un
 ziņojumi par ieinteresēto personu darbsemināriem ir pieejami
 tiešsaistē[12].
 Eiropas Parlaments, Eiropas Ekonomikas un
 sociālo lietu komiteja un Padome paziņojumu apsprieda un
 attiecīgi pieņēma rezolūciju[13] (2009. gada
 26. martā), atzinumu[14]
 (2009. gada 13. maijā) un secinājumus[15] (2010. gada
 21. oktobrī) par ES stratēģiju par kuģu labāku
 demontāžu.
 2.2. Ietekmes
 novērtējums
 Komisija
 veica ietekmes novērtējumu, lai izvērtētu, kādi
 kuģu pārstrādes režīma varianti ir reāli
 īstenojami. Analīzē aplūkota dažādu variantu
 ekonomiskā, sociālā un vides ietekme.
 Ietekmes novērtējuma padomes ieteikumi
 tika ņemti vērā; galvenās izmaiņas skāra
 šādus jautājumus: skaidrāk definēt problēmu,
 skaidrāk izklāstīt darbības, kas jau veiktas kuģu
 pārstrādes valstīs saskaņā ar pamatscenāriju,
 stiprināt iejaukšanās pamatojumu un saikni starp īpašajiem un
 darbības mērķiem, problēmām un cēloņiem,
 uzlabot novērtējumu par politikas variantiem, jo īpaši
 attiecībā uz grūtībām, kas nākotnē
 varētu rasties saistībā ar izpildi un atbilstību.
 Ietekmes novērtējumā
 secināts, ka tikai politikas variants D pilnībā atbilst noteiktajiem
 mērķiem.
 Šis risinājums paredz, ka tiek ieviesta ad-hoc
 regula attiecībā uz kuģiem, uz ko attiecas Honkongas konvencija
 (lieli komerciāli jūras kuģi). Šī regula attiektos uz ES
 dalībvalstu karoga kuģu visu ekspluatācijas ciklu, ar to tiktu
 agrēji ieviestas Honkongas konvencijas prasības un, kā
 pieļauj konvencija, tā ietvertu stingrākus vides kritērijus
 kuģu pārstrādes rūpnīcām. ES dalībvalstu
 karoga kuģus drīkstētu pārstrādāt tikai
 prasībām atbilstošās rūpnīcās.
 ES dalībvalstīm tiku savlaicīgi
 rakstiski paziņots par kuģa īpašnieka nodomu nosūtīt
 kuģi pārstrādei. Šī prasība, kā arī
 tādu sodu ieviešana, kuri būtu vismaz vienādi ar
 pašreizējos tiesību aktos paredzētajiem sodiem, nodrošinās
 tiesību aktu ievērošanu. Lai gan maz ticams, ka uzņēmumi,
 kas pašlaik demontējamos kuģus izvelk un demontē krastā,
 varētu ievērot šīs prasības, modernizēti
 uzņēmumi nākotnē varētu šos kritērijus
 ievērot. Lai izvairītos no neskaidrības, dublēšanās un
 administratīvā sloga, uz kuģiem, uz kuriem attiektos šie jaunie
 tiesību akti, vairs neattiektos Atkritumu sūtījumu regula.
 Šis politikas variants ir šā priekšlikuma
 pamatā.
 3. PRIEKŠLIKUMA JURIDISKIE ASPEKTI
 3.1. Priekšlikuma kopsavilkums
 Šis likumdošanas priekšlikums jaunai ad-hoc
 regulai attiecas uz kuģiem, uz ko attiecas Honkongas konvencija (lieli
 komerciāli jūras kuģi). Tas aptver ES dalībvalstu karoga
 kuģu visu ekspluatācijas ciklu. Ar to tiek īstenotas
 vairākas Honkongas konvencijas prasības (bīstamo materiālu
 uzskaitījuma izveide, pienākums kuģus pārstrādāt
 drošās un videi nekaitīgās rūpnīcās,
 vispārējās prasības, kas piemērojamas kuģiem
 pirms pārstrādes) un — kā pieļauts
 konvencijā — tiek noteiktas stingrākas vides prasības, kas
 nepieciešamas pirms konvencijas stāšanās spēkā
 (prasības kuģu pārstrādes rūpnīcām,
 kuģu pārstrādes rūpnīcu Eiropas saraksta izveide,
 noteikumi par līgumu starp kuģa īpašnieku un kuģu
 pārstrādes rūpnīcu).
 Pienākums
 izveidot un uzturēt bīstamo materiālu uzskaitījumu, kam
 jāatrodas uz kuģa
 ES dalībvalstu karoga kuģiem
 būs jāizveido un visā ekspluatācijas laikā
 jāuztur bīstamo materiālu uzskaitījums, kam jāatrodas
 uz kuģa. Jauniem dalībvalstu karoga kuģiem uzskaitījums
 jāsagatavo nekavējoties, savukārt esošajiem kuģiem tas
 jāizdara 5 gadu laikā, izņemot gadījumus, kad tos
 demontāžai nosūta ātrāk.
 Pirms kuģa nosūtīšanas
 pārstrādei uzskaitījums ir jāatjaunina un jāaizpilda,
 lai nodrošinātu, ka izraudzītajai kuģu pārstrādes
 rūpnīcai ir iespējas un atļauja apsaimniekot visus
 bīstamos materiālus un atkritumus uz kuģa.
 ES dalībvalstu
 karoga kuģus drīkstēs demontēt tikai drošās un videi
 nekaitīgās kuģu pārstrādes rūpnīcās
 Pamatojoties uz Honkongas konvencijas
 tehniskajām prasībām, ir izstrādāts prasību
 saraksts, kas jāievēro kuģu pārstrādes
 rūpnīcām. Tas ir papildināts ar vēl citām prasībām,
 lai labāk aizsargātu cilvēka veselību un vidi un
 nodrošinātu, ka visi bīstamie atkritumi tiek apsaimniekoti videi
 nekaitīgi gan kuģu pārstrādes rūpnīcās, gan
 atkritumu tālākās apsaimniekošanas uzņēmumos.
 Atsevišķas kuģu pārstrādes
 rūpnīcas, kas šīm prasībām atbilst, varēs iesniegt
 pieteikumu par iekļaušanu kuģu pārstrādes rūpnīcu
 Eiropas sarakstā. ES dalībvalstu karoga kuģus drīkstēs
 pārstrādāt tikai Eiropas sarakstā iekļautās
 rūpnīcās.
 Kad Honkongas konvencija būs
 stājusies spēkā, tās pusēm būs jāsagatavo un
 jāpārsūta saraksti ar tām kuģu pārstrādes
 rūpnīcām, kam tās piešķīrušas atļauju
 saskaņā ar konvenciju. Sarakstus nosūtīs Starptautiskajai
 jūrniecības organizācijai, kas tos attiecīgi izplatīs
 tālāk. Kad šie rūpnīcu saraksti būs pieejami
 starptautiskā līmenī, regula par kuģu pārstrādi
 būs jāpārskata, lai izvairītos no administratīvā
 sloga un divkārša darba saistībā ar kuģu
 pārstrādes rūpnīcu Eiropas sarakstu. Piemēram,
 varētu ieviest savstarpējās atzīšanas mehānismu.
 Īpašas
 prasības pirms pārstrādes
 Dalībvalstu karoga kuģiem pirms
 kuģa nodošanas kuģu pārstrādes rūpnīcai būs
 jāsamazina uz kuģa esošo bīstamo atkritumi daudzums (tie var
 būt arī kravas pārpalikumos, degvielā u.c.).
 Kas attiecas uz tankkuģiem, kuģu
 īpašniekiem būs jānodrošina, ka tankkuģi kuģu
 pārstrādes rūpnīcā ierodas tādā
 stāvoklī, lai tos varētu sertificēt kā
 iekļūšanai drošus un ugunsbīstamiem darbiem drošus, lai
 novērstu sprādzienus un (letālus) negadījumus ar
 strādniekiem kuģu pārstrādes rūpnīcā.
 Rūpīgāka
 Savienības tiesību aktu ievērošana
 Pretstatā spēkā esošajiem
 tiesību aktiem ierosinātā regula balstās uz Honkongas
 konvencijas kontroles un izpildes sistēmu, kas īpaši pielāgota
 kuģiem un starptautiskajai kuģniecībai (sertifikāti,
 apskates, karoga valsts īpašie pienākumi u.c.).
 Tā kā regula atļauj kuģus pārstrādāt
 rūpnīcās ārpus ESAO valstīm, ja šīs
 rūpnīcas atbilst prasībām un ir iekļautas Eiropas
 sarakstā, tas arī palīdzēs risināt pašreizējo
 problēmu ar kuģu īpašniekiem legāli pieejamo
 pārstrādes jaudu nepietiekamību.
 Turklāt ES dalībvalstīm tiks
 savlaicīgi rakstiski paziņots par kuģa īpašnieka nodomu
 nosūtīt kuģi pārstrādei; tādējādi
 būs vieglāk noteikt, kurā brīdī kuģis
 kļūst par atkritumiem. Dalībvalstis saņems informāciju
 par pārstrādes plānoto uzsākšanu un pabeigšanu.
 Salīdzinot to kuģu sarakstu, kam izsniegts uzskaitījuma
 sertifikāts, ar to kuģu sarakstu, kas pārstrādāti
 atļauju saņēmušās rūpnīcās,
 dalībvalstīm būs vieglāk konstatēt nelikumīgu
 pārstrādi. Turklāt tiks ieviesti sodi, kas ir specifiskāki
 un precīzāki nekā tie, ko paredz pašreizējie tiesību
 akti. Šīs prasības, kā arī tas, ka būs likumīgi
 pieejamas lielākas drošas un nekaitīgas kuģu
 pārstrādes jaudas un ka kontroles sistēma būs
 pienācīgi pielāgota kuģu specifikai, nodrošinās
 labāku tiesību aktu ievērošanu.
 Visbeidzot, lai izvairītos no neskaidrības,
 dublēšanās un administratīvā sloga, uz kuģiem, uz
 kuriem attiektos šie jaunie tiesību akti, vairs neattiektos Atkritumu
 sūtījumu regula.
 3.2. Juridiskais pamats
 Priekšlikuma pamatā ir LESD līguma
 192. panta 1. punkts.
 3.3. Subsidiaritātes princips
 Subsidiaritātes
 principu piemēro, ciktāl priekšlikums nav ES ekskluzīvā
 kompetencē.
 Uz kuģu
 pārstrādi jau attiecas Eiropas tiesību akti, proti, Atkritumu
 sūtījumu regula.
 Eiropas
 Savienība nevar kļūt par Honkongas konvencijas pusi, jo tai var
 pievienoties tikai tās valstis, kas ir Starptautiskās
 jūrniecības organizācijas locekles. Tāpēc ES
 dalībvalstīm būs liela nozīme — sevišķi kā karoga
 valstīm —, lai panāktu konvencijas ratifikāciju un tās
 noteikumu stāšanos spēkā.
 Dalībvalstu atsevišķa
 darbošanās nebūs pietiekama, jo ne visas dalībvalstis uzskata
 Honkongas konvencijas ratifikāciju par prioritāti. Pastāv liels
 risks, ka atkarībā no dalībvalsts lieliem komerciāliem ES
 dalībvalstu kuģiem varētu piemērot dažādas likumu
 prasības. Tas var izraisīt karoga maiņas un negodīgu
 konkurenci starp dalībvalstīm kā karoga valstīm.
 Izveidojot Eiropas sarakstu ar
 prasībām atbilstošām kuģu pārstrādes
 rūpnīcām, varēs izvairīties no divkārša darba ES
 dalībvalstu starpā, kā arī atvieglot to kā karoga valstu
 kontroles procedūras.
 Honkongas konvencijas noteikumus
 iestrādājot ES tiesību aktos, tiktu veicināta
 saskaņota lēmumu pieņemšana un paātrināts
 ratifikācijas process dalībvalstu vidū. Turklāt ES
 agrējai rīcībai būtu daudz lielāks iespaids uz
 trešām valstīm nekā atsevišķu dalībvalstu
 rīcībai, kas vairo izredzes uz Honkongas konvencijas drīzu
 stāšanos spēkā. Šim regulas priekšlikumam ir pievienots
 priekšlikums par Padomes lēmumu, ar ko dalībvalstīm atļauj
 Eiropas Savienības interesēs ratificēt 2009. gada Honkongas
 starptautisko konvenciju par kuģu drošu un videi nekaitīgu
 pārstrādi vai pievienoties tai.
 3.4. Proporcionalitātes
 princips
 Priekšlikums ir saskaņā ar
 proporcionalitātes principu. Papildu slogs ekonomikas dalībniekiem un
 valstu iestādēm nepārsniedz to, kas nepieciešams, lai kuģu
 pārstrāde notiku droši un videi nekaitīgi. Lai gan priekšlikums
 paredz papildu izmaksas kuģu īpašniekiem (bīstamo materiālu
 uzskaitījumu sagatavošana, apskates), šīs izmaksas atsvērs ievērojamie
 vides un sociālie ieguvumi.
 3.5. Juridiskā instrumenta
 izvēle
 Ierosinātais juridiskais instruments ir
 regula.
 Regula ir atbilstīgs juridisks
 instruments, jo tā tieši kuģu īpašniekiem uzliek konkrētas
 prasības, kas vienlaicīgi un vienā un tajā pašā
 veidā izpildāmas visā Savienībā. Prasības
 drošām un videi nekaitīgām kuģu pārstrādes
 rūpnīcām un kuģu pārstrādes rūpnīcu
 Eiropas saraksts nodrošinās Honkongas konvencijas saskaņotu
 īstenošanu.
 4. IETEKME UZ BUDŽETU
 Priekšlikums neietekmē ES budžetu.
 2012/0055 (COD)
 Priekšlikums
 EIROPAS PARLAMENTA UN PADOMES REGULA
 par kuģu pārstrādi
 EIROPAS PARLAMENTS UN EIROPAS
 SAVIENĪBAS PADOME,
 ņemot vērā Līgumu par
 Eiropas Savienības darbību un jo īpaši tā 192. panta 1.
 punktu,
 ņemot vērā Eiropas Komisijas
 priekšlikumu,
 pēc leģislatīvā akta
 projekta nosūtīšanas valstu parlamentiem,
 ņemot vērā Eiropas Ekonomikas
 un sociālo lietu komitejas atzinumu,
 saskaņā ar parasto likumdošanas
 procedūru,
 tā kā:
 (1) Kuģus, kas kļuvuši
 par atkritumiem un kurus pārstrādes nolūkā pārvieto
 pāri robežām, reglamentē Bāzeles Konvencija par kontroli
 pār kaitīgo atkritumu robežšķērsojošo transportēšanu
 un to aizvākšanu ("Bāzeles konvencija") un Eiropas
 Parlamenta un Padomes 2006. gada 14. jūnija Regula (EK) Nr. 1013/2006 par
 atkritumu sūtījumiem[16].
 Ar Regulu (EK) Nr. 1013/2006 īsteno Bāzeles konvenciju un
 tās 1995. gadā pieņemto grozījumu[17], kas starptautiskā
 līmenī vēl nav stājies spēkā un ar ko aizliedz
 bīstamo atkritumu eksportu uz valstīm, kas nav Ekonomiskās
 sadarbības un attīstības organizācijas (ESAO) locekles. Tā
 kā kuģi satur bīstamus materiālus, tos parasti
 klasificē kā bīstamus atkritumus, kas nozīmē, ka ir
 aizliegts tos pārstrādes nolūkā eksportēt uz
 rūpnīcām valstīs, kuras nav ESAO locekles.
 (2) Mehānismi pastāvošo
 normatīvo aktu izpildei un kontrolei starptautiskā un Eiropas
 līmenī nav pielāgoti kuģu un starptautiskās
 kuģošanas īpatnībām un ir izrādījušies
 neefektīvi, lai novērstu nedrošu un kaitīgu kuģu
 pārstrādi.
 (3) Kuģu
 pārstrādes jaudas ESAO valstīs, kurās ir likumīgi
 atļauts nodot dalībvalstu karoga kuģus, ir nepietiekamas. Drošas
 un nekaitīgas pārstrādes jaudas, kas izvietotas valstīs,
 kuras nav ESAO locekles, ir pietiekamas, lai pārstrādātu visus
 ES dalībvalstu karoga kuģus, un paredzams, ka līdz
 2015. gadam šīs jaudas vēl palielināsies, jo
 pārstrādājošās valstis būs veikušas pasākumus,
 lai izpildītu Honkongas konvencijas prasības.
 (4) Honkongas starptautiskā
 konvencija par kuģu drošu un videi nekaitīgu pārstrādi
 ("Honkongas konvencija") pieņemta 2009. gada
 15. maijā Starptautiskās jūrniecības
 organizācijas paspārnē pēc Bāzeles konvencijas pušu
 lūguma. Honkongas konvencija stāsies spēkā tikai
 24 mēnešus pēc tam, kad to ratificējušas vismaz 15 valstis,
 kuru kopējā tirdzniecības flotes bruto tilpība ir vismaz
 40 % no pasaules tirdzniecības flotes bruto tilpības un kuru
 ikgadējā pārstrādāto kuģu bruto tilpība
 pēdējo 10 gadu laikā ir vismaz 3 % no šo valstu
 kopējās tirdzniecības flotes bruto tilpības.
 Dalībvalstīm vajadzētu pēc iespējas drīzāk
 ratificēt šo konvenciju, lai paātrinātu tās stāšanos
 spēkā. Konvencija attiecas uz kuģu projektēšanu, būvi,
 ekspluatāciju un sagatavošanu, lai atvieglotu drošu un videi
 nekaitīgu kuģu pārstrādi, tajā pašā laikā
 nekaitējot kuģu drošībai un ekspluatācijas
 efektivitātei; tā attiecas arī uz kuģu pārstrādes
 rūpnīcu drošu un videi nekaitīgu ekspluatāciju un uz
 pienācīga izpildes mehānisma izveidošanu attiecībā uz
 kuģu pārstrādi.
 (5) Honkongas konvencijā
 nepārprotami noteikts, ka tās pusēm ir jāveic
 stingrāki, starptautiskajām tiesībām atbilstoši
 pasākumi attiecībā uz kuģu drošu un videi nekaitīgu
 pārstrādi, lai nepieļautu, vājinātu vai
 samazinātu jebkādu negatīvu ietekmi uz cilvēka
 veselību un vidi. Izveidojot to Eiropas kuģu pārstrādes
 rūpnīcu sarakstu, kas atbilst šajā regulā noteiktajām
 prasībām, tiktu sekmēta gan minētā mērķa
 sasniegšana, gan labāka izpilde, jo karoga valstīm būtu
 vieglāk kontrolēt kuģus, kas nolemti pārstrādei.
 Šīm prasībām par kuģu pārstrādi būtu
 jābalstās uz Honkongas konvencijas prasībām.
 (6) Karoga valstis, kas
 nosūta kuģus uz modernizētām, Honkongas konvencijas
 prasībām atbilstošām pārstrādes
 rūpnīcām, ir ekonomiski ieinteresētas panākt, ka
 Honkongas konvencija stājas spēkā pēc iespējas
 drīzāk, lai nodrošinātu vienlīdzīgus noteikumus
 visā pasaulē.
 (7) Kuģus, uz kuriem
 neattiecas Honkongas konvencija un šī regula, arī turpmāk vajadzētu
 pārstrādāt saskaņā ar prasībām
 attiecīgi Regulā (EK) Nr. 1013/2006 un Eiropas Parlamenta un
 Padomes 2008. gada 19. novembra Direktīvā 2008/98/EK par atkritumiem
 un par dažu direktīvu atcelšanu[18].
 (8) Ir jāprecizē
 šīs regulas, Regulas (EK) Nr. 1013/2006 un Direktīvas 2008/98/EK
 darbības joma, lai novērstu vairāku tādu regulatīvo
 instrumentu savstarpējo pārklāšanos, kam ir viens
 mērķis.
 (9) Interpretējot šīs
 regulas prasības, būtu jāņem vērā
 vadlīnijas, ko Starptautiskā jūrniecības organizācija
 izstrādājusi kā papilddokumentu Honkongas konvencijai.
 (10) Dalībvalstīm
 būtu jāveic pasākumi, lai novērstu kuģu
 pārstrādes noteikumu apiešanu un palielinātu
 pārredzamību kuģu pārstrādes nozarē. Kā
 paredzēts Honkongas konvencijā, dalībvalstīm būtu
 jāpaziņo informācija par kuģiem, kam izsniegts
 [bīstamo materiālu] uzskaitījuma sertifikāts, par
 kuģiem, par ko saņemts paziņojums par pārstrādes
 pabeigšanu, un par nelikumīgu pārstrādi un attiecīgi veiktajiem
 pasākumiem.
 (11) Dalībvalstīm
 būtu jāpieņem noteikumi par sodiem, kas piemērojami
 šīs regulas pārkāpšanas gadījumā, kā arī
 būtu jānodrošina šo sodu piemērošana, lai nepieļautu
 kuģu pārstrādes noteikumu apiešanu. Sodiem, kas var būt
 civiltiesiski un administratīvi sodi, vajadzētu būt
 efektīviem, samērīgiem un preventīviem.
 (12) Lai ņemtu vērā
 norises saistībā ar attiecīgajām starptautiskajām
 konvencijām, pilnvaras pieņemt aktus attiecībā uz šīs
 regulas pielikumu atjaunināšanu būtu jādeleģē
 Komisijai saskaņā ar Līguma par Eiropas Savienības
 darbību 290. pantu. Ir īpaši būtiski, lai Komisija
 sagatavošanās darba laikā rīkotu atbilstīgas
 apspriešanās, tostarp ekspertu līmenī. Komisijai, sagatavojot un
 izstrādājot deleģētos aktus, būtu jānodrošina, ka
 attiecīgie dokumenti tiek vienlaikus, savlaicīgi un
 pienācīgi nosūtīti Eiropas Parlamentam un Padomei.
 (13) Lai nodrošinātu
 vienādus šīs regulas īstenošanas nosacījumus,
 īstenošanas pilnvaras būtu jāpiešķir Komisijai. Šīs
 pilnvaras būtu jāizmanto saskaņā ar Eiropas Parlamenta un
 Padomes 2011. gada 16. februāra Regulu (ES) Nr. 182/2011,
 ar ko nosaka normas un vispārīgus principus par dalībvalstu
 kontroles mehānismiem, kuri attiecas uz Komisijas īstenošanas
 pilnvaru izmantošanu[19].
 (14) Ņemot vērā to,
 ka mērķi, proti, nepieļaut, samazināt vai izskaust
 negatīvu ietekmi uz cilvēka veselību un vidi, ko rada
 dalībvalstu karoga kuģu pārstrāde, ekspluatācija un
 apkope, nevar pietiekami labi sasniegt atsevišķās
 dalībvalstīs kuģošanas un kuģu pārstrādes
 starptautiskā rakstura dēļ, un to, ka šo mērķi var
 labāk sasniegt Savienības līmenī, Savienība var
 pieņemt pasākumus saskaņā ar Līguma par Eiropas
 Savienību 5. pantā noteikto subsidiaritātes principu.
 Saskaņā ar minētajā pantā noteikto
 proporcionalitātes principu šajā regulā paredz vienīgi tos
 pasākumus, kas ir vajadzīgi šā mērķa sasniegšanai,
 IR PIEŅĒMUŠI ŠO REGULU.
 I sadaļa - Darbības joma un definīcijas
 1. pants
 Mērķis
 Šīs regulas mērķis ir
 nepieļaut, samazināt vai izskaust kaitīgu ietekmi uz
 cilvēka veselību un vidi, ko rada dalībvalstu karoga kuģu
 pārstrāde, ekspluatācija un apkope.
 2. pants
 Definīcijas
 1. Šajā regulā izmanto
 šādas definīcijas:
 (1)
 "kuģis" ir jebkāda veida
 peldlīdzeklis, kas tiek ekspluatēts vai ticis ekspluatēts
 jūras vidē, tostarp zemūdens kuģi, kuģošanas
 līdzekļi, peldošas platformas, pašizceļošas platformas, peldošas
 glabāšanas iekārtas, peldošas ražošanas, glabāšanas un
 izkraušanas iekārtas, kā arī kuģi, kuru aprīkojums ir
 demontēts vai kurus velk;
 (2)
 "jauns kuģis" ir kuģis, kas
 atbilst kādam no šādiem parametriem:
 (a)
 kuģis, par kura būvi līgums ir
 noslēgts dienā, kad stājas spēkā šī regula, vai
 vēlāk;
 (b)
 ja nav līguma par kuģa būvi —
 kuģis, kam ir likts ķīlis vai kas atrodas
 līdzvērtīgā būves stadijā šīs regulas
 spēkā stāšanās dienā vai sešus mēnešus pēc
 tam;
 (c)
 kuģis, kas tiek piegādāts
 dienā, kad stājas spēkā šī regula, vai trīsdesmit
 mēnešu laikā pēc tam;
 (3)
 "tankkuģis" ir naftas tankkuģis
 atbilstoši definīcijai Starptautiskās konvencijas par kuģu
 izraisīta piesārņojuma novēršanu (MARPOL) I pielikumā
 vai kaitīgo šķidro vielu tankkuģis atbilstoši definīcijai
 minētās konvencijas II pielikumā;
 (4)
 "bīstams materiāls" ir
 jebkāds materiāls vai viela, kas var apdraudēt cilvēka
 veselību vai vidi, tostarp ikviena viela, kas uzskatāma par
 bīstamu saskaņā ar Padomes Direktīvu 67/548/EEK[20] un Eiropas Parlamenta un
 Padomes Regulu (EK) Nr. 1272/2008[21];
 (5)
 "kuģu pārstrāde" ir
 kuģa pilnīga vai daļēja demontāža kuģu
 pārstrādes rūpnīcā, lai atgūtu detaļas un
 materiālus pārstrādāšanai un atkārtotai izmantošanai,
 tajā pašā laikā apsaimniekojot bīstamus un citus
 materiālus, un tas ietver arī saistītās darbības, piemēram,
 detaļu un materiālu glabāšanu un apstrādi
 rūpnīcā, taču neietver to tālāku apstrādi
 vai apglabāšanu citos uzņēmumos;
 (6)
 "kuģu pārstrādes
 rūpnīca" ir noteikta teritorija, kas ir objekts, laukums vai
 iekārta, ko izmanto kuģu pārstrādei un kas atrodas dalībvalstī
 vai trešā valstī;
 (7)
 "pārstrādes uzņēmums"
 ir kuģu pārstrādes rūpnīcas īpašnieks vai jebkura
 cita persona vai organizācija, kas atbildību par kuģu
 pārstrādi ir pārņēmusi no kuģu
 pārstrādes rūpnīcas īpašnieka;
 (8)
 "administrācija" ir pārvaldes
 iestāde, kurai valsts noteiktā ģeogrāfiskā
 apgabalā vai kompetences jomā uzticējusi atbildību par
 pienākumiem saistībā ar kuģiem, kam ir tiesības
 kuģot ar šīs valsts karogu, vai kuģiem, ko ekspluatē
 tās pakļautībā;
 (9)
 "kompetentā iestāde" ir
 pārvaldes iestāde, kurai valsts noteiktā
 ģeogrāfiskā apgabalā vai kompetences jomā
 uzticējusi atbildību par pienākumiem saistībā ar
 kuģu pārstrādes rūpnīcām, kas darbojas
 minētās valsts jurisdikcijā;
 (10)
 "bruto tilpība" ir bruto
 tilpība (GT), kas aprēķināta saskaņā ar
 tilpības mērīšanas noteikumiem, kas ietverti
 I pielikumā Starptautiskajai konvencijai par kuģu tilpības
 mērīšanu vai jebkurā konvencijā, kas to aizstāj;
 (11)
 "kompetenta persona" ir persona, kurai ir
 attiecīga kvalifikācija, izglītība un pietiekamas
 zināšanas, pieredze un prasmes, lai veiktu konkrētus darbus;
 (12)
 "darba devējs" ir fiziska vai
 juridiska persona, kas kuģu pārstrādē nodarbina vienu vai
 vairākus strādniekus;
 (13)
 "kuģa īpašnieks" ir fiziska vai
 juridiska persona, kas reģistrēta kā kuģa īpašnieks,
 tostarp fiziska vai juridiska persona, kam kuģis pieder uz ierobežotu
 laiku, līdz tas tiek pārdots vai nodots kuģu
 pārstrādes rūpnīcai, vai — ja reģistrācijas
 nav — fiziska vai juridiska persona, kam pieder kuģis, vai
 jebkāda cita organizācija vai persona, kas no kuģa
 īpašnieka pārņēmusi atbildību par kuģa
 ekspluatāciju, kā arī juridiska persona, kas ekspluatē
 valstij piederošu kuģi;
 (14)
 "uzstādīšana no jauna" ir
 sistēmu, iekārtu, izolācijas vai citu materiālu
 uzstādīšana uz kuģa pēc dienas, kad spēkā
 stājusies šī regula;
 (15)
 "iekļūšanai droši
 apstākļi" ir šādiem kritērijiem atbilstoši
 apstākļi telpā:
 (a)
 skābekļa saturs gaisā un
 uzliesmojošu tvaiku koncentrācija ir drošās robežās;
 (b)
 jebkādi toksiski materiāli gaisā
 nepārsniedz pieļaujamo koncentrāciju;
 (c)
 jebkādas atliekvielas vai materiāli, kas
 saistītas ar kompetentās personas atļautiem darbiem,
 neradīs toksisku materiālu nekontrolētu izdalīšanos vai
 uzliesmojošu tvaiku bīstamu koncentrāciju gaisā, ja
 apstākļi tiek uzturēti saskaņā ar instrukcijām;
 (16)
 "ugunsbīstamiem darbiem droši
 apstākļi" ir šādiem kritērijiem atbilstoši
 apstākļi telpā:
 (a)
 droši apstākļi bez
 sprādzienbīstamības un gāzu klātbūtnes, lai
 varētu izmantot lokmetināšanas vai gāzmetināšanas
 iekārtas, griešanas vai liesmas apstrādes iekārtas vai cita
 veida atklātu liesmu, kā arī veikt karsēšanas,
 slīpēšanas vai dzirksteļojošas operācijas;
 (b)
 ir ievēroti 15) apakšpunktā
 izklāstītie kritēriji attiecībā uz
 iekļūšanai drošiem apstākļiem;
 (c)
 ugunsbīstamo darbu rezultātā
 nemainīsies atmosfēra telpā;
 (d)
 visas blakus esošās telpās ir
 iztīrītas vai pietiekami apstrādātas, lai nepieļautu
 ugunsgrēka izcelšanos vai izplatīšanos;
 (17)
 "objekta inspekcija" ir kuģu
 pārstrādes rūpnīcas inspicēšana, lai
 pārliecinātos par verificētajā dokumentācijā
 aprakstītajiem apstākļiem;
 (18)
 "paziņojums par pārstrādes
 pabeigšanu" ir kuģu pārstrādes rūpnīcas izdots
 paziņojums, kas apstiprina, ka kuģa pārstrāde ir pabeigta
 saskaņā ar šo regulu;
 (19)
 "strādnieks" ir ikviena persona, kas
 ir darba attiecībās un regulāri vai uz laiku veic darbu, tostarp
 apakšuzņēmēju personāls;
 (20)
 "atzītā organizācija" ir
 organizācija, kas atzīta saskaņā ar Eiropas Parlamenta un
 Padomes Regulu (EK) Nr. 391/2009[22].
 2. Šā panta 1. punkta
 11) apakšpunktā minētā kompetentā persona var būt
 apmācīts strādnieks vai vadošs darbinieks, kurš spēj
 atklāt un novērtēt darba drošības apdraudējumus,
 riskus un potenciāli bīstamu materiālu vai bīstamu
 apstākļu ietekmi uz darbiniekiem kuģu pārstrādes
 rūpnīcā un kurš spēj norādīt, kādi
 aizsargpasākumi un profilakses pasākumi jāveic, lai šādus
 drošības apdraudējumus, riskus vai iedarbību pilnībā novērstu
 vai samazinātu.
 Neskarot Eiropas Parlamenta un Padomes
 Direktīvu 2005/36/EK[23],
 kompetentā iestāde var noteikt, kādi ir šo personu
 norīkošanas kritēriji un kādi pienākumi tām
 jāuztic.
 3. pants
 Darbības joma
 1. Šī regula attiecas uz
 kuģiem, kam ir tiesības kuģot ar kādas dalībvalsts
 karogu vai kas darbojas šīs dalībvalsts pakļautībā.
 2. Šo regulu nepiemēro:
 (a)
 karakuģiem, kara flotes palīgkuģiem
 vai citiem kuģiem, kas pieder dalībvalstij vai ko ekspluatē
 dalībvalsts, un ko pašlaik izmanto tikai valsts nekomerciālā
 dienestā;
 (b)
 kuģiem, kuru tilpība ir mazāka par
 500 GT;
 (c)
 kuģiem, kas visā ekspluatācijas
 laikā tiek izmantoti tikai tās valsts suverēnajos vai tās
 jurisdikcijā esošajos ūdeņos, ar kuras karogu tiem ir
 tiesības kuģot.
 II sadaļa - Kuģi
 4. pants
 Bīstamo materiālu kontrole
 1. Saskaņā ar Padomes
 Direktīvu 96/59/EK[24]
 visos kuģos ir aizliegts no jauna uzstādīt azbestu vai
 polihlorbifenilus saturošus materiālus.
 2. Visos kuģos ir aizliegts
 no jauna uzstādīt materiālus, kas satur Eiropas Parlamenta un
 Padomes Regulā (EK) Nr. 1005/2009[25]
 definētās kontrolējamās vielas.
 3. Saskaņā ar Eiropas
 Parlamenta un Padomes Regulu (EK) Nr. 757/2010[26] ir aizliegts no jauna
 uzstādīt materiālus, kas satur perfluoroktānsulfoskābi
 un tās atvasinājumus.
 4. Dalībvalstis veic visus šos
 pasākumus:
 (a)
 aizliedz vai ierobežo 1.-3. punktā
 minēto bīstamo materiālu uzstādīšanu vai izmantošanu
 kuģos, kam ir tiesības kuģot ar tās karogu vai kas darbojas
 tās pakļautībā;
 (b)
 aizliedz vai ierobežo šādu materiālu
 uzstādīšanu vai izmantošanu kuģos, kamēr tie atrodas
 tās ostās, kuģu būvētavās, kuģu remonta
 rūpnīcās vai termināļos atklātā
 jūrā;
 (c)
 efektīvi nodrošina, ka kuģi atbilst a) un
 b) apakšpunktā izklāstītajām prasībām.
 5. pants
 Bīstamo materiālu
 uzskaitījums
 1. Katrā jaunā
 kuģī atrodas bīstamo materiālu uzskaitījums.
 2. Bīstamo materiālu
 uzskaitījumu sagatavo pirms kuģa nodošanas pārstrādei, un
 tas atrodas uz kuģa.
 3. Zem trešās valsts karoga
 reģistrēti esošie kuģi, kas iesniedz pieteikumu par
 reģistrāciju zem dalībvalsts karoga, nodrošina, ka uz kuģa
 atrodas bīstamo materiālu uzskaitījums.
 4. Bīstamo materiālu
 uzskaitījums:
 (a)
 ir specifisks katram kuģim;
 (b)
 sniedz pierādījumus, ka kuģis
 atbilst bīstamo materiālu uzstādīšanas vai izmantošanas
 aizliegumam vai ierobežojumiem saskaņā ar 4. pantu;
 (c)
 tajā ir identificēti vismaz tie
 bīstamie materiāli, kas minēti I pielikumā un kas ir
 kuģa konstrukcijā vai iekārtās, kā arī to
 atrašanās vieta un aptuvenais daudzums.
 5. Papildus 4. punkta
 noteikumiem attiecībā uz esošajiem kuģiem sagatavo plānu,
 kurā apraksta vizuālu apskati/paraugu ņemšanu, ar kuras
 palīdzību izveido bīstamo materiālu uzskaitījumu.
 6. Bīstamo materiālu
 uzskaitījumu veido trīs daļas:
 (a)
 to I pielikumā minēto bīstamo
 materiālu uzskaitījums, ko satur kuģa konstrukcija vai
 iekārtas, kā arī to atrašanās vieta un aptuvenais daudzums
 (I daļa);
 (b)
 uz kuģa esošo atkritumu saraksts, ieskaitot
 atkritumus, kas rodas kuģa ekspluatācijas laikā (II daļa);
 (c)
 saraksts ar krājumiem, kas ir uz kuģa
 brīdī, kas pieņemts lēmums par pārstrādi (III
 daļa).
 7. Bīstamo materiālu
 uzskaitījuma I daļu pienācīgi uztur un atjaunina visā
 kuģa ekspluatācijas laikā, un tas atspoguļo, vai tiek no
 jauna uzstādīti kādi I pielikumā minētie bīstamie
 materiāli, kā arī attiecīgās izmaiņas kuģa
 konstrukcijā un iekārtās.
 8. Pirms pārstrādes
 uzskaitījumā papildus pienācīgi uzturētajai un
 atjauninātajai I daļai iekļauj II daļu par atkritumiem, kas
 radušies ekspluatācijas laikā, un III daļu par krājumiem,
 un uzskaitījumu verificē tā dalībvalsts, ar kuras karogu
 kuģis kuģo.
 9. Komisija ir pilnvarota
 pieņemt deleģētos aktus saskaņā ar 26. pantu par
 I pielikumā minēto bīstamo materiālu uzskaitījuma
 atjaunināšanu.
 6. pants
 Sagatavošana pārstrādei:
 vispārīgās prasības
 1. Kuģu īpašnieki
 nodrošina, ka:
 (a)
 pirms Eiropas saraksta publicēšanas kuģi
 tiek pārstrādāti tikai kuģu pārstrādes
 rūpnīcās, kas atrodas Savienībā vai valstī, kas
 ir ESAO locekle;
 (b)
 pēc Eiropas saraksta publicēšanas
 kuģi tiek pārstrādāti tikai Eiropas sarakstā
 iekļautajās kuģu pārstrādes rūpnīcās;
 (c)
 periodā pirms nonākšanas kuģu
 pārstrādes rūpnīcā kuģis tiek ekspluatēts
 tā, lai līdz minimumam samazinātu kravu pārpalikumu,
 atlikušās degvielas un uz kuģa esošo atkritumu daudzumu;
 (d)
 kuģi atjaunina un aizpilda bīstamo
 materiālu uzskaitījumu saskaņā ar 5. pantu;
 (e)
 kuģiem ir sertifikāts par gatavību
 pārstrādei, ko izdevusi tā dalībvalsts, ar kuras karogu
 kuģis kuģojis pirms jebkādām pārstrādes
 darbībām.
 2. Kuģu īpašnieki
 arīdzan nodrošina, ka tankkuģi kuģu pārstrādes
 rūpnīcā ierodas ar kravas tilpnēm un sūkņu
 telpām tādā stāvoklī, lai tās varētu
 sertificēt kā iekļūšanai drošas un ugunsbīstamiem
 darbiem drošas.
 7. pants
 Kuģa pārstrādes plāns
 1. Pirms kuģa
 pārstrādes izstrādā katram kuģim specifisku kuģa
 pārstrādes plānu.
 2. Kuģa
 pārstrādes plāns:
 (a)
 tiek izstrādāts kuģu
 pārstrādes rūpnīcā, ņemot vērā
 informāciju, ko kuģu īpašnieks sniedzis saskaņā ar
 9. panta 3. punkta b) apakšpunktu;
 (b)
 tiek sagatavots tās valsts
 oficiālajā valodā, kas izsniegusi atļauju kuģu
 pārstrādes rūpnīcai; ja izmantotā valoda nav
 angļu, franču vai spāņu valoda, kuģa
 pārstrādes plānu pārtulko kādā no šīm
 valodām;
 (c)
 ietver informāciju par to, kā tiek
 noteikti, uzturēti un uzraudzīti kritēriji attiecībā
 uz iekļūšanai drošiem un ugunsbīstamiem darbiem drošiem
 apstākļiem, un citu vajadzīgo informāciju;
 (d)
 ietver informāciju par bīstamo
 materiālu un atkritumu veidu un daudzumu, ko rada konkrētā
 kuģa pārstrāde, ieskaitot materiālus, kas minēti
 bīstamo materiālu uzskaitījumā, un informāciju par to,
 kā šie bīstamie materiāli tiks apsaimniekoti gan kuģu
 pārstrādes rūpnīcā, gan pēc tam atkritumu
 apsaimniekošanas uzņēmumos;
 (e)
 ja tiek izmantotas vairākas kuģu
 pārstrādes rūpnīcas — ietver ziņas par
 izmantojamām kuģu pārstrādes rūpnīcām,
 norādot pārstrādes darbības un to, kādā
 secībā tās norit katrā apstiprinātajā kuģu pārstrādes
 rūpnīcā.
 8. pants
 Apskates
 1. Apskates veic
 administrācijas darbinieki vai tādas atzītas drošības
 organizācijas darbinieki, kura rīkojas administrācijas
 vārdā.
 2. Veic šādas kuģu
 apskates:
 (a)
 sākotnējā apskate;
 (b)
 periodiskā apskate;
 (c)
 papildu apskate;
 (d)
 nobeiguma apskate.
 3. Sākotnējo apskati
 veic pirms kuģa nodošanas ekspluatācijā vai pirms
 uzskaitījuma sertifikāta izdošanas. Darbinieki, kas veic apskati,
 verificē bīstamo materiālu uzskaitījuma I daļas
 atbilstību šīs regulas prasībām.
 4. Periodisko apskati veic
 pēc administrācijas noteiktiem starplaikiem, tomēr ne retāk
 kā reizi piecos gados. Darbinieki, kas veic apskati, verificē
 bīstamo materiālu uzskaitījuma I daļas atbilstību
 šīs regulas prasībām.
 5. Vispārēju vai
 daļēju papildu apskati pēc kuģu īpašnieka
 pieprasījuma var veikt pēc konstrukciju, iekārtu, sistēmu,
 palīgierīču, aprīkojuma un materiālu nomaiņas,
 aizstāšanas vai nozīmīga remonta. Darbinieki, kas veic apskati,
 nodrošina, ka šāda nomaiņa, aizstāšana vai nozīmīgs
 remonts tiek veikts tā, lai kuģis atbilstu šīs regulas
 prasībām, un pārbauda, vai ir attiecīgi grozīta
 bīstamo materiālu uzskaitījuma I daļa.
 6. Nobeiguma apskati veic pirms
 kuģa ekspluatācijas pārtraukšanas un pirms kuģa
 pārstrādes uzsākšanas.
 Darbinieki, kas veic apskati,
 pārbauda, vai:
 (a)
 bīstamo materiālu uzskaitījums
 atbilst šīs regulas prasībām;
 (b)
 kuģa pārstrādes plāns
 pienācīgo atspoguļo bīstamo materiālu
 uzskaitījumā ietverto informāciju;
 (c)
 kuģa pārstrādes plāns satur
 šādu informāciju:
 (1)
 kā tiek noteikti, uzturēti un
 uzraudzīti kritēriji attiecībā uz iekļūšanai
 drošiem un ugunsbīstamiem darbiem drošiem apstākļiem,
 (2)
 kā tiek apstrādāti bīstamie
 materiāli un atkritumi, kas rodas konkrētā kuģa
 pārstrādes gaitā gan kuģu pārstrādes
 rūpnīcā, gan jebkurā apstiprinātā atkritumu
 apstrādes uzņēmumā;
 (d)
 ir noslēgts līgums starp kuģa
 īpašnieku un kuģu pārstrādes rūpnīcu
 atbilstīgi 9. pantam;
 (e)
 kuģu pārstrādes rūpnīca,
 kurā kuģi paredzēts pārstrādāt, ir iekļauta
 Eiropas sarakstā.
 7. Demontāžai
 paredzētu esošo kuģu sākotnējo apskati un nobeiguma apskati
 veic vienlaikus.
 9. pants
 Līgums starp kuģa īpašnieku
 un kuģu pārstrādes rūpnīcu
 1. Kuģa īpašnieks un
 12. pantā izklāstītajām prasībām atbilstoša
 kuģu pārstrādes rūpnīca noslēdz līgumu par
 ikvienu kuģi, ko nepieciešams pārstrādāt.
 2. Līgums stājas
 spēkā ne vēlāk kā brīdī, kas tiek
 pieprasīts veikt 8. panta 1. punkta d) apakšpunktā
 minēto nobeiguma apskati, un ir spēkā līdz brīdim, kad
 pārstrāde ir pabeigta.
 3. Līgumā ietver
 šādus kuģa īpašnieka pienākumus:
 (a)
 izpildīt vispārīgās
 prasības par kuģa sagatavošanu pārstrādei, kas minētas
 6. pantā;
 (b)
 sniegt kuģu pārstrādes
 rūpnīcai visu informāciju par kuģi, kas nepieciešama, lai
 izstrādātu 7. pantā minēto kuģa
 pārstrādes plānu;
 (c)
 ja bīstamo materiālu saturs uz kuģa
 būtiski atšķiras no bīstamo materiālu uzskaitījuma un
 tāpēc nav iespējama kuģa pienācīga
 pārstrāde, pieņemt kuģi atpakaļ pirms
 pārstrādes uzsākšanas vai — ja tas tehniski iespējams —
 pēc pārstrādes uzsākšanas.
 4. Līgumā ietver
 šādus kuģu pārstrādes rūpnīcas pienākumus:
 (a)
 sadarbībā ar kuģu īpašnieku
 izstrādāt konkrētā kuģa pārstrādes
 plānu saskaņā ar 7. pantu;
 (b)
 paziņot kuģu īpašniekam par
 kuģa pārstrādes plānoto uzsākšanu saskaņā ar
 II pielikumā iekļauto paraugveidlapu;
 (c)
 aizliegt kuģa pārstrādes
 uzsākšanu, iekams nav iesniegts b) apakšpunktā minētais
 paziņojums;
 (d)
 gatavojoties pieņemt kuģi
 pārstrādei, rakstveidā vismaz 14 dienas pirms
 pārstrādes plānotās uzsākšanas attiecīgajai
 kompetentajai iestādei paziņot par nodomu kuģi
 pārstrādāt, norādot šādas ziņas:
 i) tās valsts nosaukums, ar kuras karogu
 kuģim ir tiesības kuģot,
 ii) datums, kad kuģis reģistrēts
 attiecīgajā valstī,
 iii) kuģa identifikācijas numurs (SJO
 numurs),
 iv) jaunuzbūvētā kuģa
 nodošanas laikā piešķirtais korpusa numurs,
 v) kuģa vārds un tips,
 vi) kuģa pieraksta osta,
 vii) kuģa īpašnieka
 vārds/nosaukums un adrese, kā arī kā arī SJO
 reģistrētā īpašnieka identifikācijas numurs;
 viii) uzņēmuma nosaukums un adrese,
 kā arī SJO uzņēmuma identifikācijas numurs,
 ix) visu to klasifikācijas sabiedrību
 nosaukumi, kurās kuģis klasificēts,
 x) kuģa galvenie raksturlielumi
 (lielākais garums, teorētiskais platums, teorētiskais sānu
 augstums, tukša kuģa svars, bruto un neto tilpība, dzinēja tips
 un klase),
 xi) bīstamo materiālu uzskaitījums
 un
 xii) kuģa pārstrādes plāna
 projekts;
 (e)
 visus atkritumus, kas radušies kuģu
 pārstrādes rūpnīcā, nosūtīt tikai uz
 tādiem atkritumu apstrādes uzņēmumiem, kam kompetentās
 iestādes atļāvušas nodarboties ar šo atkritumu drošu un videi
 nekaitīgu apstrādi un apglabāšanu;
 (f)
 kad kuģa daļēja vai pilnīga
 pārstrāde ir pabeigta atbilstoši šai regulai, paziņot par
 kuģa pārstrādes pabeigšanu kuģa īpašniekam
 saskaņā ar III pielikumā iekļauto paraugveidlapu.
 5. Komisija ir pilnvarota
 pieņemt deleģētos aktus saskaņā ar 26. pantu par
 paraugveidlapas atjaunināšanu II pielikumā minētajam
 ziņojumam par kuģa pārstrādes plānoto uzsākšanu.
 6. Komisija ir pilnvarota
 pieņemt deleģētos aktus saskaņā ar 26. pantu par
 paraugveidlapas atjaunināšanu III pielikumā minētajam
 paziņojumam par kuģa pārstrādes pabeigšanu.
 10. pants
 Sertifikātu izdošana un atzīmju
 izdarīšana
 1. Kad pabeigta
 sākotnējā apskate, periodiskā apskate vai papildu apskate
 pēc kuģa īpašnieka pieprasījuma, dalībvalsts izdod
 uzskaitījuma sertifikātu atbilstīgi IV pielikumā
 iekļautajai paraugveidlapai. Sertifikātam pievieno bīstamo
 materiālu uzskaitījuma I daļu.
 Komisija ir pilnvarota pieņemt
 deleģētos aktus saskaņā ar 26. pantu par IV
 pielikumā ietvertā uzskaitījuma sertifikāta paraugveidlapas
 atjaunināšanu.
 2. Kad sekmīgi pabeigta
 nobeiguma apskate saskaņā ar 8. panta 6. punktu,
 administrācija izdod sertifikātu par gatavību
 pārstrādei saskaņā ar V pielikuma paraugveidlapu.
 Sertifikātam pievieno bīstamo materiālu uzskaitījumu un
 kuģa pārstrādes plānu.
 3. Komisija ir pilnvarota
 pieņemt deleģētos aktus saskaņā ar 26. pantu par
 IV pielikumā minētā sertifikāta par gatavību
 pārstrādei paraugveidlapas atjaunināšanu. Sertifikātu par
 gatavību pārstrādei, kas izsniegts pēc apskates, kura
 veikta saskaņā ar 2. punktu, citas dalībvalstis šīs
 regulas nolūkā akceptē un uzskata par līdzvērtīgu
 sertifikātam, ko izdevušas pašas.
 4. Sertifikātus par
 gatavību pārstrādei izdod vai tajā atzīmes izdara vai
 nu administrācija, vai atzīta organizācija, kas rīkojas
 administrācijas vārdā.
 11. pants
 Sertifikātu darbības laiks un
 derīgums
 1. Uzskaitījuma
 sertifikātu izsniedz uz administrācijas noteiktu laiku, kas
 nepārsniedz piecus gadus.
 2. Uzskaitījuma
 sertifikāts, kas izdots saskaņā ar šīs regulas
 10. pantu, zaudē spēku jebkurā no šādiem
 gadījumiem:
 (a)
 ja kuģa stāvoklis būtiski
 atšķiras no sertifikātā sniegtās informācijas,
 tostarp, ja bīstamo materiālu uzskaitījuma I daļa nav
 pienācīgi uzturēta un atjaunināta, lai atspoguļotu
 izmaiņas kuģa konstrukcijā un aprīkojumā;
 (b)
 ja periodiskā apskate nav veikta pēc
 administrācijas noteiktiem starplaikiem, kas nepārsniedz piecus
 gadus;
 (c)
 ja sertifikāts nav izdots vai tajā nav
 izdarīta atzīme saskaņā ar šīs regulas 10. pantu.
 3. Sertifikāts par
 gatavību pārstrādei, kas izsniegts saskaņā ar šīs
 regulas 10. pantu, zaudē spēku, ja kuģa stāvoklis
 būtiski atšķiras no sertifikātā sniegtās informācijas.
 4. Sertifikātu par
 gatavību pārstrādei izsniedz uz administrācijas noteiktu
 laiku, kas nepārsniedz trīs mēnešus. Sertifikātu par
 gatavību pārstrādei vai nu administrācija, vai atzīta
 organizācija, kas rīkojas administrācijas vārdā, var
 pagarināt, lai kuģis varētu doties vienā tiešā
 reisā uz kuģu pārstrādes rūpnīcu.
 III sadaļa – Kuģu pārstrādes
 rūpnīcas
 12. pants
 Prasības kuģu
 pārstrādes rūpnīcām
 Kuģus pārstrādā tikai
 Eiropas sarakstā iekļautās kuģu pārstrādes
 rūpnīcās.
 Lai kuģu pārstrādes
 rūpnīca tiktu iekļauta Eiropas sarakstā, tā atbilst
 šādām prasībām:
 (a)
 tā ir projektēta, uzbūvēta un
 tiek ekspluatēta droši un videi nekaitīgi;
 (b)
 tajā ir vadības un monitoringa
 sistēmas, procedūras un metodes, kas nerada veselības
 apdraudējumu ne attiecīgajiem strādniekiem, ne iedzīvotājiem
 kuģu pārstrādes rūpnīcas tuvumā, un kas
 nepieļauj, vājina, samazina un iespēju robežās novērš
 kuģu pārstrādes nelabvēlīgo ietekmi uz vidi;
 (c)
 tajā netiek pieļauta
 nelabvēlīga ietekme uz cilvēka veselību un vidi;
 (d)
 tā izstrādā un apstiprina kuģu
 pārstrādes rūpnīcas plānu;
 (e)
 tā sagatavo un uztur gatavības un
 reaģēšanas plānu avārijas situācijās;
 (f)
 tā gādā par darba drošību un
 strādnieku apmācību, tostarp nodrošina, ka operācijās,
 kurās tas vajadzīgs, tiek izmantoti individuālie
 aizsarglīdzekļi;
 (g)
 tā reģistrē incidentus,
 negadījumus, arodsaslimšanas un hronisku iedarbību, un, ja
 kompetentās iestādes to prasa, ziņo par visiem incidentiem,
 negadījumiem, arodsaslimšanām un hroniskām iedarbībām,
 kas izraisa vai var izraisīt apdraudējumu strādnieku
 drošībai, cilvēka veselībai vai videi;
 (h)
 tā nodrošina bīstamo materiālu drošu
 un videi nekaitīgu apsaimniekošanu;
 (i)
 tā ir saņēmusi kompetento
 iestāžu izsniegtu darbības atļauju;
 (j)
 nodrošina, ka visai kuģu pārstrādes
 rūpnīcas teritorijai var piekļūt ar avārijas
 aprīkojumu, piemēram, ugunsdzēsības aprīkojumu un
 transportlīdzekļiem, neatliekamās medicīniskās
 palīdzības transportlīdzekļiem un celtņiem;
 (k)
 tā nodrošina visu uz kuģa esošo
 bīstamo materiālu savākšanu pārstrādes procesa
 laikā, lai nepieļautu šo bīstamo materiālu nonākšanu
 vidē, jo īpaši plūdmaiņu zonā;
 (l)
 tā pierāda, ka tiek kontrolētas
 jebkādas noplūdes, īpaši plūdmaiņu zonās;
 (m)
 tā ar bīstamiem materiāliem un
 atkritumiem darbojas tikai uz necaurlaidīga seguma, kas aprīkots ar
 efektīvu kanalizācijas sistēmu;
 (n)
 tā nodrošina, ka visus atkritumus, kas
 radušies pārstrādes gaitā, nosūta uz tādiem atkritumu
 apsaimniekošanas uzņēmumiem, kam ir atļauts nodarboties ar šo
 atkritumu apstrādi un apglabāšanu, neapdraudot cilvēka
 veselību un nenodarot kaitējumu videi.
 Šī panta n) punkta nolūkā var
 uzskatīt, ka attiecīgās atkritumu reģenerācijas un
 apglabāšanas operācijas notiek videi nekaitīgi, ja kuģu
 pārstrādes rūpnīca var pierādīt, ka atkritumu
 apsaimniekošanas uzņēmums, kas saņem atkritumus, darbosies
 saskaņā ar cilvēka veselības un vides aizsardzības
 standartiem, kas ir līdzvērtīgi Savienības tiesību
 aktos noteiktajiem standartiem.
 13. pants
 Kuģu pārstrādes
 rūpnīcu sniegtie pierādījumi
 Kuģu pārstrādes
 rūpnīca sniedz pierādījumus, ka tā atbilst
 12. pantā noteiktajām prasībām, lai varētu
 nodarboties ar kuģu pārstrādi un tikt iekļauta Eiropas
 sarakstā.
 Konkrētāk, kuģu
 pārstrādes rūpnīca:
 (1)
 norāda atļauju, licenci vai pilnvarojumu,
 ko kompetentās iestādes tai piešķīrušas, lai nodarbotos ar
 kuģu pārstrādi, un norāda izmēru ierobežojumus
 (maksimālais garums, platums un tukša kuģa svars) kuģiem, ko tai
 ir atļauts pārstrādāt, kā arī jebkādus
 piemērojamos ierobežojumus;
 (2)
 apliecina, ka tā pieņems ES
 dalībvalstu karoga kuģus tikai pārstrādei saskaņā
 ar šīs regulas noteikumiem;
 (3)
 sniedz pierādījumus, ka kuģu pārstrādes
 rūpnīca spēj noteikt, uzturēt un uzraudzīt
 kritērijus attiecībā uz iekļūšanai drošiem un
 ugunsbīstamiem darbiem drošiem apstākļiem visā kuģa
 pārstrādes procesā;
 (4)
 pievieno karti, kur redzamas kuģu
 pārstrādes rūpnīcas robežas un kuģu
 pārstrādes operāciju norises vietas;
 (5)
 attiecībā uz katru I pielikumā
 minēto materiālu un citiem bīstamiem materiāliem, kas var
 būt daļa no kuģa konstrukcijas, norāda:
 (a)
 vai rūpnīcai ir atļauts aizvākt
 bīstamo materiālu. Šādā gadījumā norāda
 atbildīgos darbiniekus, kam atļauts materiālus aizvākt,
 kā arī pierādījumus par viņu kompetenci,
 (b)
 kuru atkritumu apsaimniekošanas procesu
 rūpnīcā izmantos: sadedzināšanu, apglabāšanu
 poligonā vai citus atkritumu apstrādes paņēmienus, un
 sniedz pierādījumus, ka attiecīgais process tiks īstenots,
 neapdraudot cilvēka veselību, nenodarot kaitējumu videi un jo
 īpaši
 i) neapdraudot ūdeni, gaisu,
 augsni, augus vai dzīvniekus,
 ii) neradot traucējošus
 trokšņus un smakas,
 iii) neradot negatīvu ietekmi uz
 lauku vidi un īpaši aizsargājamām teritorijām;
 (c)
 kāds atkritumu apsaimniekošanas process tiks
 izmantots, ja bīstamos materiālus paredzēts nosūtīt uz
 atkritumu tālākās apstrādes uzņēmumu ārpus
 kuģu pārstrādes rūpnīcas. Par katru atkritumu
 tālākās apstrādes uzņēmumu sniedz šādu
 informāciju:
 i) atkritumu apstrādes
 uzņēmuma nosaukums un adrese;
 ii) pierādījumi, ka atkritumu
 apstrādes uzņēmumam ir atļauts apsaimniekot bīstamos
 materiālus;
 iii) atkritumu apstrādes procesa
 apraksts;
 iv) pierādījumi, ka
 attiecīgais process tiks īstenots, neapdraudot cilvēka veselību,
 nenodarot kaitējumu videi un jo īpaši:
 –
 neapdraudot ūdeni, gaisu, augsni, augus vai
 dzīvniekus,
 –
 neradot traucējošus trokšņus un smakas,
 –
 neradot negatīvu ietekmi uz lauku vidi un
 īpaši aizsargājamām teritorijām.
 14. pants
 Atļauja kuģu pārstrādes
 rūpnīcām, kas atrodas dalībvalstīs
 1. Kompetentās
 iestādes kuģu pārstrādes rūpnīcām, kas
 atrodas to teritorijā un atbilst 12. pantā
 izklāstītajām prasībām, izsniedz atļauju
 nodarboties ar kuģu pārstrādi. Atļauju
 attiecīgajām kuģu pārstrādes rūpnīcām
 izsniedz uz ne vairāk kā pieciem gadiem.
 2. Dalībvalstis izveido un
 atjaunina sarakstu ar tām kuģu pārstrādes
 rūpnīcām, kam tās izsniegušas atļauju
 saskaņā ar 1. punktu.
 3. Šā panta
 2. punktā minēto sarakstu dara zināmu Komisijai bez
 kavēšanās un ne vēlāk kā viena gada laikā
 pēc šīs regulas stāšanās spēkā.
 4. Ja kuģu
 pārstrādes rūpnīca vairs neatbilst 12. pantā
 izklāstītajām prasībām, dalībvalsts atsauc
 attiecīgajai kuģu pārstrādes rūpnīcai
 piešķirto atļauju un par to nekavējoties informē Komisiju.
 5. Ja saskaņā ar
 1. punktu atļauja tiek izsniegta jaunai kuģu
 pārstrādes rūpnīcai, dalībvalsts par to
 nekavējoties informē Komisiju.
 15. pants
 Kuģu pārstrādes
 rūpnīcas, kas atrodas ārpus Savienības
 1. Pārstrādes
 uzņēmums, kas atrodas ārpus Savienības un vēlas
 pārstrādāt dalībvalstu karoga kuģus, Komisijai
 iesniedz pieteikumu, lai tiktu iekļauts tās kuģu
 pārstrādes rūpnīcu Eiropas sarakstā.
 2. Pieteikumam pievieno
 13. pantā un VI pielikumā minēto informāciju un
 pierādījumus, ka kuģu pārstrādes rūpnīca
 atbilst 12. panta prasībām.
 Komisija ir pilnvarota pieņemt
 deleģētos aktus saskaņā ar 26. pantu par VI
 pielikumā ietverto kuģu pārstrādes rūpnīcas
 identificēšanas paraugveidlapas atjaunināšanu.
 3. Iesniedzot pieteikumu par
 iekļaušanu Eiropas sarakstā, kuģu pārstrādes
 rūpnīcas piekrīt iespējamām inspekcijām uz
 vietas, ko Komisija vai pārstāvji, kas rīkojas Komisijas
 vārdā, veic pirms vai pēc iekļaušanas Eiropas
 sarakstā, lai pārliecinātos par atbilstību 12. panta
 prasībām.
 4. Pamatojoties uz tās
 informācijas un pierādījumu izvērtēšanu, kas sniegta
 saskaņā ar 2. punktu, Komisija pieņem lēmumu un
 īstenošanas aktu par to, vai Eiropas sarakstā iekļaut kuģu
 pārstrādes rūpnīcu, kas atrodas ārpus Savienības.
 Minētos īstenošanas aktus pieņem saskaņā ar
 27. pantā minēto pārbaudes procedūru.
 16. pants
 Eiropas saraksta izveide un
 atjaunināšana
 1. Komisija ar īstenošanas
 aktu saskaņā ar 27. pantā minēto pārbaudes
 procedūru pieņem Eiropas sarakstu, kurā iekļauj kuģu
 pārstrādes rūpnīcas, kas
 (a)
 atrodas Savienībā un par ko
 dalībvalstis paziņojušas saskaņā ar 14. panta
 3. punktu;
 (b)
 atrodas ārpus Savienības un par kuru
 iekļaušanu sarakstā ir pieņemts lēmums saskaņā ar
 15. panta 4. punktu.
 2. Eiropas sarakstu publicē
 Eiropas Savienības Oficiālajā Vēstnesī un
 Komisijas tīmekļa vietnē vismaz trīsdesmit sešu mēnešu
 laikā pēc šīs regulas stāšanās spēkā.
 3. Komisija ar īstenošanas
 aktu saskaņā ar 27. pantā minēto pārbaudes
 procedūru regulāri atjaunina pieņemto Eiropas sarakstu:
 (a)
 lai Eiropas sarakstā iekļautu kuģu
 pārstrādes rūpnīcu kādā no šādiem
 gadījumiem:
 i) rūpnīca ir saņēmusi
 atļauju saskaņā ar 13. pantu,
 ii) saskaņā ar 15. panta 4. punktu
 ir nolemts rūpnīcu iekļaut sarakstā;
 (b)
 lai no Eiropas sarakstā izslēgtu
 kuģu pārstrādes rūpnīcu kādā no šādiem
 gadījumiem:
 (1)
 kuģu pārstrādes rūpnīca
 vairs neatbilst 12. panta prasībām,
 (2)
 kuģu pārstrādes rūpnīca ir
 iekļauta sarakstā ilgāk par pieciem gadiem un nav iesniegusi
 pierādījumus tam, ka tā vēl aizvien atbilst 12. panta
 prasībām.
 4. Dalībvalstis paziņo
 Komisijai visu informāciju, kas var būt būtiska
 saistībā ar Eiropas saraksta atjaunināšanu. Komisija visu
 attiecīgo informāciju pārsūta pārējām
 dalībvalstīm.
 IV sadaļa - Vispārēji administratīvie noteikumi
 17. pants
 Valoda
 Uzskaitījuma sertifikātu un
 sertifikātu par gatavību pārstrādei sagatavo izdevējas
 dalībvalsts oficiālajā valodā; ja izmantotā valoda nav
 angļu, franču vai spāņu valoda, sertifikātus
 pārtulko kādā no šīm valodām.
 18. pants
 Kompetento
 iestāžu iecelšana
 Dalībvalstis ieceļ kompetentas
 iestādes, kas ir atbildīgas par šīs regulas īstenošanu, un
 par iecelšanu paziņo Komisijai.
 19. pants
 Kontaktpersonu iecelšana
 1. Dalībvalstis un Komisija
 ieceļ vienu vai vairākas kontaktpersonas, kas atbildīgas par to
 fizisko vai juridisko personu informēšanu un konsultēšanu, kuras
 uzdevušas jautājumus. Komisijas kontaktpersona pārsūta
 dalībvalstu kontaktpersonām visus uzdotos jautājumus, kas
 attiecas uz dalībvalstu kontaktpersonām, un otrādi.
 2. Dalībvalstis paziņo
 Komisijai par kontaktpersonu iecelšanu.
 20. pants
 Kontaktpersonu sanāksmes
 Pēc dalībvalstu pieprasījuma vai
 citos nepieciešamības gadījumos Komisija periodiski organizē
 kontaktpersonu sanāksmes, lai apspriestu jautājumus
 saistībā ar šīs regulas īstenošanu. Uz šādām
 sanāksmēm vai to daļām aicina attiecīgās
 ieinteresētās personas, ja visas dalībvalstis un Komisija
 vienojas, ka tas ir nepieciešams.
 V sadaļa - Ziņošana un izpilde
 21. pants
 Kuģu īpašniekiem
 piemērojamās prasības par paziņošanu un ziņošanu
 Kuģa īpašnieks:
 (a)
 vismaz 14 dienas pirms pārstrādes
 plānotās uzsākšanas rakstveidā paziņo
 administrācijai par nodomu kuģi pārstrādāt, lai
 administrācija varētu sagatavoties šajā regulā
 paredzētajai apskatei un sertificēšanai;
 (b)
 nosūta administrācijai ziņojumu par
 kuģa pārstrādes plānoto uzsākšanu, ko sagatavojusi
 kuģu pārstrādes rūpnīca saskaņā ar
 9. panta 4. punkta b) apakšpunktu;
 (c)
 nosūta administrācijai ziņojumu par
 kuģa pārstrādes pabeigšanu, ko sagatavojusi kuģu
 pārstrādes rūpnīca saskaņā ar 9. panta
 4. punkta f) apakšpunktu.
 22. pants
 Dalībvalstu ziņojumi
 1. Katra dalībvalsts
 nosūta Komisijai ziņojumu ar šādu informāciju:
 (a)
 to dalībvalsts karoga kuģu saraksts, kam
 ir izdots uzskaitījuma sertifikāts, pārstrādes
 uzņēmuma nosaukums un kuģu pārstrādes
 rūpnīcas atrašanās vieta, kā norādīts sertifikātā
 par gatavību pārstrādei;
 (b)
 to dalībvalsts karoga kuģu saraksts, par
 ko saņemts paziņojums par darbu pabeigšanu;
 (c)
 informācija par nelikumīgu
 pārstrādi un dalībvalsts veiktie attiecīgie pasākumi.
 2. Katra dalībvalsts
 ziņojumu nosūta līdz 2015. gada 31. decembrim un
 pēc tam reizi divos gados.
 3. Ziņojumus Komisijai
 iesniedz elektroniski.
 23. pants
 Izpilde dalībvalstīs
 1. Dalībvalstis nodrošina,
 ka efektīvi, samērīgi un preventīvi sodi ir
 piemērojami kuģiem:
 (a)
 uz kuriem neatrodas 5. un 28. pantā
 paredzētais bīstamo materiālu uzskaitījums;
 (b)
 kas nosūtīti pārstrādei,
 neizpildot vispārīgās prasības par sagatavošanu
 pārstrādei, kas minētas 6. pantā;
 (c)
 kas nosūtīti pārstrādei bez
 6. pantā paredzētā uzskaitījuma sertifikāta;
 (d)
 kas nosūtīti pārstrādei bez
 6. pantā paredzētā sertifikāta par gatavību
 pārstrādei;
 (e)
 kas nosūtīti pārstādei bez
 21. pantā paredzētā rakstiskā paziņojuma
 administrācijai;
 (f)
 kas pārstrādāti tādā
 veidā, kas neatbilst 7. pantā paredzētajam kuģa
 pārstrādes plānam.
 2. Minētie sodi ir
 iedarbīgi, samērīgi un preventīvi. Konkrētāk, ja
 kuģi nosūta pārstrādei uz kuģu pārstrādes
 rūpnīcu, kas nav iekļauta Eiropas sarakstā,
 piemērojamais sods vismaz nav mazāks par cenu, kas kuģa
 īpašniekam par kuģi samaksāta.
 3. Dalībvalstis
 divpusēji vai daudzpusēji sadarbojas, lai atvieglotu šīs regulas
 iespējamas apiešanas vai pārkāpšanas novēršanu un
 atklāšanu.
 4. Dalībvalstis ieceļ
 darbiniekus no to pastāvīgā personāla vidus, kas
 atbildīgi par 3. punktā minēto sadarbību.
 Informāciju nosūta Komisijai, kura šiem darbiniekiem izsūta
 apkopotu sarakstu.
 5. Ja kuģis tiek
 pārdots un mazāk kā sešu mēnešu laikā pēc
 pārdošanas tiek nosūtīts pārstrādei uz
 rūpnīcu, kas nav iekļauta Eiropas sarakstā, sodus:
 (a)
 uzliek kuģa pēdējam un
 priekšpēdējam īpašniekam, ja kuģis vēl aizvien
 kuģo ar Eiropas dalībvalsts karogu;
 (b)
 uzliek tikai kuģa priekšpēdējam
 īpašniekam, ja kuģis vairs nekuģo ar Eiropas dalībvalsts
 karogu.
 6. Dalībvalstis var noteikt
 izņēmumus 5. punktā minētajiem sodiem, ja kuģa
 īpašnieks kuģi nav pārdevis ar nodomu pārstrādāt.
 Tādā gadījumā dalībvalstis pieprasa pierādījumus,
 kas apstiprina kuģa īpašnieka apgalvojumu, tostarp pārdošanas
 līguma kopiju.
 7. Dalībvalstis
 regulāri dara zināmus Komisijai savus tiesību aktus
 attiecībā uz šīs regulas izpildi un piemērojamiem sodiem.
 24. pants
 Prasība rīkoties
 1. Fiziskas vai juridiskas
 personas, kuras skar vai varētu skart šīs regulas pārkāpumi
 vai kurām ir pamatota interese par lēmumu pieņemšanu vides
 jomā saistībā ar šīs regulas pārkāpumiem,
 vai — ja dalībvalsts administratīvi procesuālajās
 tiesībās tas paredzēts kā priekšnoteikums — kuras
 uzskata, ka to tiesības ir aizskartas, ir tiesīgas iesniegt
 dalībvalsts kontaktpersonām jebkādus apsvērumus
 saistībā ar regulas pārkāpumiem vai tiešiem šāda
 pārkāpuma draudiem, par kuriem tām ir zināms, un ir tiesīgas
 pieprasīt, lai kompetentā iestāde rīkojas saskaņā
 ar šo regulu.
 Jebkuras tādas nevalstiskās
 organizācijas intereses, kas veicina vides aizsardzību un atbilst
 jebkādām valsts tiesību aktos noteiktām prasībām,
 uzskata par pamatotām, lai varētu atzīt, ka tai ir pamatota
 interese par lēmumu pieņemšanu vides jomā saistībā ar
 šīs regulas pārkāpumiem. Uzskata arī, ka šādām
 organizācijām ir tiesības, kuras var tikt aizskartas, ja
 dalībvalsts administratīvi procesuālajās tiesībās
 tas paredzēts kā priekšnoteikums.
 2. Prasībai rīkoties
 pievieno attiecīgu informāciju un datus, kas apliecina
 saistībā ar attiecīgo regulas pārkāpumu iesniegtos
 apsvērumus.
 3. Ja prasība rīkoties
 un pievienotie apsvērumi ticami liecina, ka pastāv regulas
 pārkāpums, kompetentā iestāde izskata visus šādus
 apsvērumus un prasības rīkoties. Šādos apstākļos
 kompetentā iestāde dod iespēju pārstrādes
 uzņēmumam paust savu nostāju attiecībā uz prasību
 rīkoties un pievienotajiem apsvērumiem.
 4. Bez kavēšanās un
 saskaņā ar attiecīgajiem valsts tiesību aktu noteikumiem
 kompetentā iestāde informē 1. punktā minētās
 personas, kas šai iestādei iesniegušas apsvērumus, par savu
 lēmumu pievienoties prasībai vai noraidīt to, un sniedz sava
 lēmuma pamatojumu.
 5. Dalībvalstis var nolemt
 nepiemērot 1. un 4. punktu nenovēršamu regulas
 pārkāpumu gadījumos.
 25. pants
 Tiesu
 iestāžu pieejamība
 1. Dalībvalstis nodrošina,
 ka 24. panta 1. punktā minētajām personām ir
 iespējas vērsties tiesā vai citā neatkarīgā un
 neitrālā publiskā sektora iestādē, kura ir kompetenta
 pārskatīt kompetentās iestādes lēmumu, darbības
 vai bezdarbības procesuālo un materiālo likumību
 saskaņā ar šo regulu.
 2. Šī regula neskar valsts
 tiesību aktu noteikumus, kas reglamentē tiesu iestāžu
 pieejamību un kas paredz, ka pirms prasības iesniegšanas tiesā
 ir jāizmanto visas iespējas lietas izskatīšanai administratīvā
 procesā.
 VI sadaļa – Nobeiguma noteikumi
 26. pants
 Deleģēšana
 1. Pilnvaras pieņemt
 deleģētos aktus Komisijai piešķir, ievērojot šajā
 pantā izklāstītos nosacījumus.
 2. Komisija ir pilnvarota
 pieņemt 5., 9., 10. un 15. pantā minētos
 deleģētos aktus uz nenoteiktu laiku pēc šīs regulas
 spēkā stāšanās dienas.
 3. Eiropas Parlaments vai Padome
 var jebkurā laikā atsaukt pilnvaru deleģēšanu, kas
 minēta 2. punktā. Ar lēmumu par atsaukšanu izbeidz
 tajā norādīto pilnvaru deleģēšanu. Tas stājas spēkā
 nākamajā dienā pēc lēmuma publicēšanas Eiropas
 Savienības Oficiālajā Vēstnesī vai
 vēlākā dienā, kas tajā norādīta. Tas
 neskar spēkā esošos deleģētos aktus.
 4. Tiklīdz tā
 pieņem deleģētu aktu, Komisija par to paziņo vienlaikus
 Eiropas Parlamentam un Padomei.
 5. Deleģētais akts,
 kas pieņemts saskaņā ar 2. punktu, stājas
 spēkā tikai tad, ja divu mēnešu laikā pēc Eiropas
 Parlamenta un Padomes informēšanas par šo aktu nav saņemti iebildumi
 no Eiropas Parlamenta vai Padomes vai ja līdz minētā
 termiņa beigām Komisija ir saņēmusi informāciju gan no
 Eiropas Parlamenta, gan no Padomes par to, ka iebildumi netiks celti. Pēc
 Eiropas Parlamenta vai Padomes iniciatīvas šo termiņu pagarina par
 diviem mēnešiem.
 27. pants
 Komitejas procedūra
 1. Komisijai palīdz
 komiteja. Minētā komiteja ir komiteja Regulas (ES)
 Nr. 182/2011 nozīmē.
 2. Ja ir atsauce uz šo punktu,
 piemēro Regulas (ES) Nr. 182/2011 5. pantu.
 28. pants
 Pārejas
 noteikums
 1. Visiem kuģiem
 bīstamo materiālu uzskaitījumu sagatavo ne vēlāk
 kā piecu gadu laikā pēc šīs regulas stāšanās
 spēkā.
 2. Pirms Eiropas saraksta
 publicēšanas dalībvalstis var atļaut nodot kuģus
 pārstrādei rūpnīcās, kas atrodas ārpus
 Savienības, ar nosacījumu, ka tiek pārbaudīts, ka kuģu
 pārstrādes rūpnīca atbilst 12. panta
 prasībām, pamatojoties uz informāciju, ko sniedzis kuģa
 īpašnieks vai kuģu pārstrādes rūpnīca vai kas
 iegūta citā ceļā.
 29. pants
 Regulas (EK) Nr. 1013/2006 grozījums
 Regulas (EK) Nr. 1013/2006 1. panta 3.
 punktā pievieno šādu apakšpunktu:
 'i) kuģiem,
 uz kuriem attiecas Regula (ES) Nr. XX [šīs regulas pilns nosaukums](*).
 ________________
 (*)OV L [...],
 [...], [...]. lpp.'
 30. pants
 Pārskatīšana
 Komisija pārskata šo regulu ne
 vēlāk kā divus gadus pēc tam, kad spēkā
 stājusies Honkongas konvencija. Pārskatīšanā apsver, vai
 kuģu pārstrādes rūpnīcu Eiropas sarakstā
 iekļaut rūpnīcas, kam atļauju izsniegušas Honkongas
 konvencijas puses, lai izvairītos no divkārša darba un
 administratīvā sloga.
 31. pants
 Šī regula stājas spēkā
 365. dienā pēc tās publicēšanas Eiropas
 Savienības Oficiālajā Vēstnesī.
 Šī regula uzliek saistības
 kopumā un ir tieši piemērojama visās dalībvalstīs.
 Briselē,
 Eiropas Parlamenta vārdā — Padomes
 vārdā —
 priekšsēdētājs priekšsēdētājs
 I PIELIKUMS
 MATERIĀLI, KAS IEKĻAUJAMI BĪSTAMO MATERIĀLU
 UZSKAITĪJUMĀ
 1. Azbestu saturoši
 materiāli
 2. Ozona slāni
 noārdošas vielas: kontroles pasākumiem pakļautas vielas, kas
 definētas Monreālas protokola par ozona slāni
 noārdošām vielām 1. panta 4. punktā, iekļautas
 minētā protokola A, B, C vai E pielikumā, kas ir spēkā
 šā pielikuma piemērošanas vai interpretēšanas brīdī.
 Ozona slāni noārdošas vielas, kas var atrasties kuģī, citu
 starpā var būt šādas:
 ·
 halons 1211, bromhlordifluormetāns
 ·
 halons 1301 bromhlortrifluormetāns,
 halons 2402 1,2-dibrom-1,1,2,2-tetrafluoroetāns (tiek saukts arī
 par halonu 114B2),
 ·
 CFC-11 trihlorfluormetāns, CFC-12
 dihlordifluormetāns, CFC-113 1,1,2-trihlor-1,2,2-trifluoretāns,
 ·
 CFC-114 1,2-dihlor-1,1,2,2-tetrafluoretāns,
 CFC-115 hlorpentafluoretāns
 3. Polihlorbifenilus saturoši
 materiāli
 4. Pretapaugšanas savienojumi un
 sistēmas, ko reglamentē Starptautiskās konvencijas par kuģu
 kaitīgo pretapaugšanas sistēmu kontroli I pielikums
 5. Perfluoroktānsulfoskābi
 un tās atvasinājumus saturoši materiāli
 6. Kadmijs un kadmija
 savienojumi
 7. Sešvērtīgais hroms
 un sešvērtīgā hroma savienojumi
 8. Svins un svina savienojumi
 9. Dzīvsudrabs un
 dzīvsudraba savienojumi
 10. Polibrombifenili
 11. Polibromdifenilēteri
 12. Polihlornaftalīni
 (vairāk par 3 hlora atomiem)
 13. Radioaktīvas vielas
 14. Noteikti īsas virknes
 hlorparafīni (hloralkāni, C10-C13)
 15. Bromu saturoši liesmu
 slāpētāji
 II PIELIKUMS
 VEIDLAPA: ZIŅOJUMS PAR KUĢA PĀRSTRĀDES PLĀNOTO
 UZSĀKŠANU
 ................................ (kuģu pārstrādes rūpnīcas
 nosaukums)
 atrašanās
 vieta ................................ (kuģu
 pārstrādes rūpnīcas pilna adrese)
 kura iekļauta Eiropas sarakstā, kas izveidots ar Eiropas
 Parlamenta un Padomes ... Regulu (ES) Nr. XXXX par kuģu
 pārstrādi, un kurai atļauju nodarboties ar kuģu
 pārstrādi ar
 ................................ (atļaujas
 izsniegšanas vieta) valdības pilnvarojumu
 izdevis/-usi
 ................................ (kompetentās
 iestādes pilns apzīmējums)
 (dd/mm/gggg).................................................. (izdošanas
 datums)
 ar šo ziņo, ka kuģu pārstrādes rūpnīca ir
 pilnībā gatava uzsākt pārstrādi
 kuģim.............................................................. (SJO
 numurs)
 Sertifikāts par gatavību pārstrādei, kas izdots
 saskaņā ar Eiropas Parlamenta un Padomes ... Regulu (ES) Nr. XXXX
 par kuģu pārstrādi un ko atbilstoši
 ................................ (valsts pilns
 apzīmējums)
 pilnvarojumam
 izdevis/-usi ................................ (saskaņā
 ar Regulu (ES) Nr. XXXX pilnvarotās personas vai organizācijas
 pilns apzīmējums)
 (dd/mm/gggg).................................................. (izdošanas
 datums), ir pievienots.
 Paraksts
 .............
 III PIELIKUMS
 VEIDLAPA: PAZIŅOJUMS PAR KUĢA PĀRSTRĀDES PABEIGŠANU
 Šis
 dokuments ir paziņojums par kuģa pārstrādes pabeigšanu
 attiecībā uz ................................ (kuģa vārds,
 to saņemot pārstrādei/izrakstīšanas punktā)
 Dati par pārstrādei saņemto kuģi
 Pazīšanas numurs vai burti ||
 Pieraksta osta ||
 Bruto tilpība ||
 SJO numurs ||
 Kuģa īpašnieka vārds/nosaukums un adrese ||
 SJO reģistrēta kuģa īpašnieka identifikācijas numurs ||
 SJO reģistrēta uzņēmuma identifikācijas numurs ||
 Uzbūvēšanas datums ||
 AR
 ŠO TIEK APLIECINĀTS, KA
 kuģis ir
 pārstrādāts saskaņā ar kuģa pārstrādes
 plānu un Eiropas Parlamenta un Padomes ... Regulu (ES) Nr. XXXX par
 kuģu pārstrādi
 ................................ (atļauju
 saņēmušās kuģu pārstrādes rūpnīcas
 nosaukums un atrašanās vieta)
 un
 kuģa pārstrāde ir pabeigta (dd/mm/gggg) ................................ (pabeigšanas datums)
 Izdots ................................(paziņojuma izdošanas vieta) (dd/mm/gggg)
 ..................(izdošanas datums)
 (Kuģu
 pārstrādes rūpnīcas īpašnieka vai pārstāvja,
 kas darbojas īpašnieka vārdā, paraksts)
 IV PIELIKUMS
 UZSKAITĪJUMA SERTIFIKĀTA VEIDLAPA
 (Oficiālais zīmogs) (Valsts)
 Saskaņā ar Eiropas Parlamenta un Padomes ... Regulu (ES)
 Nr. XXXX par kuģu pārstrādi (turpmāk
 "Regula")
 ar..............................................................................(valsts pilns apzīmējums)
 valdības pilnvarojumu
 izdevis/-usi
 ....................................(saskaņā ar Regulu pilnvarota persona vai
 organizācija)
 Kuģa dati
 Kuģa vārds ||
 Pazīšanas numurs vai burti ||
 Pieraksta osta ||
 Bruto tilpība ||
 SJO numurs ||
 Kuģa īpašnieka vārds/nosaukums un adrese ||
 SJO reģistrēta kuģa īpašnieka identifikācijas numurs ||
 SJO reģistrēta uzņēmuma identifikācijas numurs ||
 Uzbūvēšanas datums ||
 Dati par
 bīstamo materiālu uzskaitījuma I daļu
 Bīstamo materiālu uzskaitījuma I
 daļai ir piešķirts šāds identifikācijas/pārbaudes
 numurs: ...................................................................
 AR
 ŠO APLIECINA:
 16. ka kuģis ir
 apskatīts saskaņā ar Regulas 8. pantu,
 17. ka apskate liecina, ka
 bīstamo materiālu uzskaitījuma I daļa pilnībā
 atbilst attiecīgajām Regulas prasībām.
 Datums, kurā pabeigta apskate, uz ko pamatojas šis
 sertifikāts:..................(dd/mm/gggg)
 Šis sertifikāts ir derīgs līdz: .........................................................(dd/mm/gggg)
 Izdots:....................................(sertifikāta izdošanas vieta)
 (dd/mm/gggg)
 ................................
 (izdošanas datums) (attiecīgi pilnvarotas amatpersonas paraksts,
 kura izdevusi šo sertifikātu)
 (Iestādes zīmogs vai spiedogs)
 ATZĪME PAR SERTIFIKĀTA PAGARINĀŠANU, JA TAS IR
 DERĪGS MAZĀK NEKĀ PIECUS GADUS[27]
 Kuģis atbilst Regulas attiecīgajiem noteikumiem,
 un šis sertifikāts
 saskaņā ar Regulas 10. pantu ir atzīstams par
 derīgu līdz (dd/mm/gggg): .........
 Paraksts:......................................................... (attiecīgi pilnvarotas amatpersonas paraksts)
 Vieta:
 Datums: (dd/mm/gggg)
 (Iestādes zīmogs vai
 spiedogs)
 ATZĪME, JA IR PABEIGTA PERIODISKĀ APSKATE[28]
 Kuģis atbilst Regulas attiecīgajiem noteikumiem,
 un šis sertifikāts
 saskaņā ar Regulas 10. pantu ir atzīstams par
 derīgu līdz:
 (dd/mm/gggg):.................................................
 Paraksts:......................................................... (attiecīgi pilnvarotas amatpersonas paraksts)
 Vieta:
 Datums: (dd/mm/gggg)
 (Iestādes zīmogs vai
 spiedogs)
 ATZĪME PAR SERTIFIKĀTA DERĪGUMA TERMIŅA
 PAGARINĀŠANU LĪDZ BRĪDIM, KAD TIEK SASNIEGTA APSKATES OSTA, VAI
 UZ PAPILDPERIODU[29]
 Šis sertifikāts saskaņā ar Regulas 10. pantu ir
 atzīstams par derīgu līdz (dd/mm/gggg):................................
 Paraksts: ................................ (attiecīgi
 pilnvarotas amatpersonas paraksts)
 Vieta:..................................................................................................................................................
 Datums: (dd/mm/gggg).........................................................................................................................
 (Iestādes zīmogs vai spiedogs)
 ATZĪME PAR PAPILDU APSKATI[30]
 Papildu apskatē saskaņā ar Regulas 8. pantu ir
 konstatēts, ka kuģis atbilst Regulas attiecīgajiem noteikumiem.
 Paraksts: ................................ (attiecīgi
 pilnvarotas amatpersonas paraksts)
 Vieta:..................................................................................................................................................
 Datums: (dd/mm/gggg).........................................................................................................................
 (Iestādes
 zīmogs vai spiedogs)
 V PIELIKUMS
 VEIDLAPA: SERTIFIKĀTS PAR GATAVĪBU PĀRSTRĀDEI
 (Oficiālais zīmogs) (Valsts)
 Saskaņā ar Eiropas Parlamenta un
 Padomes ... Regulu (ES) Nr. XXXX par kuģu pārstrādi
 (turpmāk "Regula")
 ar ...................................................(valsts pilns
 apzīmējums) valdības pilnvarojumu
 izdevis/-usi
 ...................................................................................... (saskaņā ar Regulu
 pilnvarota persona vai organizācija)
 Kuģa dati
 Kuģa vārds ||
 Pazīšanas numurs vai burti ||
 Pieraksta osta ||
 Bruto tilpība ||
 SJO numurs ||
 Kuģa īpašnieka vārds/nosaukums un adrese ||
 SJO reģistrēta kuģa īpašnieka identifikācijas numurs ||
 SJO reģistrēta uzņēmuma identifikācijas numurs ||
 Uzbūvēšanas datums ||
 Dati par kuģu pārstrādes
 rūpnīcu
 Kuģu pārstrādes rūpnīcas nosaukums ||
 Pārstrādes uzņēmuma unikālais identifikācijas numurs[31] ||
 Pilna adrese ||
 Datums, līdz kuram ir derīgs dokuments par atbilstību Regulai ||
 Dati par bīstamo materiālu uzskaitījumu
 Bīstamo materiālu uzskaitījuma
 identifikācijas/pārbaudes numurs:...............
 Dati par kuģa pārstrādes plānu
 Kuģa
 pārstrādes plāna identifikācijas/pārbaudes
 numurs:...............
 Piezīme: kuģa
 pārstrādes plāns, kas paredzēts Regulas 7. pantā,
 ir sertifikāta par gatavību pārstrādei neatņemama
 daļa, un tas allaž jāpievieno sertifikātam par gatavību
 pārstrādei.
 AR
 ŠO APLIECINA:
 1. ka kuģis ir
 apskatīts saskaņā ar Regulas 8. pantu,
 2. ka kuģim ir derīgs
 bīstamo materiālu uzskaitījums saskaņā ar Regulas
 5. pantu;
 3. ka Regulas 7. pantā
 paredzētais kuģa pārstrādes plāns pienācīgi
 atspoguļo 5. pantā paredzētā bīstamo
 materiālu uzskaitījumā ietverto informāciju un informāciju
 par to, kā tiek noteikti, uzturēti un uzraudzīti kritēriji
 attiecībā uz iekļūšanai drošiem un ugunsbīstamiem
 darbiem drošiem apstākļiem;
 4. ka kuģu
 pārstrādes rūpnīca, kurā kuģi paredzēts
 pārstrādāt, ir iekļauta Eiropas sarakstā
 saskaņā ar Regulas 16. pantu.
 Šis sertifikāts ir derīgs līdz (dd/mm/gggg)..................................... (datums)
 Izdots:...............................................................(sertifikāta izdošanas vieta)
 (dd/mm/gggg) ............................................................
 (izdošanas datums)
 (attiecīgi pilnvarotas amatpersonas paraksts, kura izdevusi šo
 sertifikātu)
 (Iestādes zīmogs vai spiedogs)
 ATZĪME PAR SERTIFIKĀTA DERĪGUMA TERMIŅA
 PAGARINĀŠANU LĪDZ BRĪDIM, KAD TIEK SASNIEGTA KUĢU
 PĀRSTRĀDES RŪPNĪCAS OSTA, VAI UZ PAPILDPERIODU[32]
 Šis sertifikāts saskaņā ar Regulas 8. pantu ir
 atzīstams par derīgu vienam tiešam reisam
 no ostas: ...............................
 uz ostu:...................................
 Paraksts: ................................ (attiecīgi
 pilnvarotas amatpersonas paraksts)
 Vieta:..................................................................................................................................................
 Datums: (dd/mm/gggg).........................................................................................................................
 (Iestādes zīmogs vai spiedogs)
 VI PIELIKUMS
 KUĢU PĀRSTRĀDES RŪPNĪCAS IDENTIFIKĀCIJAS VEIDLAPA
 Kuģu
 pārstrādes rūpnīcas identifikācijas dati
 Kuģu pārstrādes rūpnīcas nosaukums ||
 Pārstrādes uzņēmuma unikālais identifikācijas numurs ||
 Kuģu pārstrādes rūpnīcas pilna adrese ||
 Galvenā kontaktpersona ||
 Tālruņa numurs ||
 E-pasta adrese ||
 Pārstrādes uzņēmuma nosaukums, adrese un kontaktinformācija ||
 Darba valoda(-s) ||
 [1] Eiropas Parlamenta un Padomes 2006. gada
 14. jūnija Regula (EK) Nr. 1013/2006 par atkritumu
 sūtījumiem.
 [2] 2009. gadā vairāk nekā 90 % no
 ES dalībvalstu karoga kuģiem demontēti ārpus ESAO,
 lielākoties Dienvidaustrumāzijā.
 [3] Lūžņos nododama kuģa masu visbiežāk
 izsaka bezkravas ūdensizspaida tonnās (LDT), ko aprēķina,
 neņemot vērā kravu, degvielu, balasta ūdeni utt. un kas ir
 aptuveni vienāda ar kuģa tērauda masu.
 [4] Lēmums VII/26 par videi nekaitīgu kuģu
 demontāžu, kas pieņemts Bāzeles konvencijas pušu
 7. konferencē..
 [5] Sk. lēmumu VIII/11 http://archive.basel.int/meetings/cop/cop8/docs/16eREISSUED.pdf
 [6] Lēmums OEWG-VII/12 par videi nekaitīgu
 kuģu demontāžu.
 [7] Sk. lēmumu OEWG VII/12 http://archive.basel.int/meetings/oewg/oewg7/docs/21e.pdf.
 [8] Eiropas Savienības un tās dalībvalstu
 atzinums atrodams http://archive.basel.int/ships/oewg-vii12-comments/comments/eu.doc.
 [9] Lēmums X/ AA par videi nekaitīgu kuģu
 demontāžu, kas pieņemts Bāzeles konvencijas pušu
 10. konferencē..
 [10] 2008. gada 19. novembra paziņojums COM(2008)
 767 galīgā redakcija "ES stratēģija par kuģu
 labāku demontāžu" un tam pievienotais ietekmes
 novērtējums Komisijas dienestu darba dokumentā SEC(2008) 2846.
 [11] Eiropas Parlamenta un Padomes 2006. gada
 14. jūnija Regula (EK) Nr. 1013/2006 par atkritumu sūtījumiem.
 [12] http://ec.europa.eu/environment/waste/ships/index.htm
 [13] http://www.europarl.europa.eu/sides/getDoc.do?pubRef=-//EP//TEXT+TA+P6-TA-2009-0195+0+DOC+XML+V0//EN&language=EN
 [14] http://eescopinions.eesc.europa.eu/EESCopinionDocument.aspx?identifier=ces\nat\nat425\ces877-2009_ac.doc&language=EN
 [15] http://www.consilium.europa.eu/uedocs/cms_data/docs/pressdata/en/envir/110626.pdf
 [16] OV L 190, 12.7.2006., 1. lpp.
 [17] Grozījums Bāzeles konvencijā
 ("Grozījums par aizliegumu"), kas pieņemts ar Bāzeles
 konvencijas pušu lēmumu III/1.
 [18] OV L 312, 22.11.2008., 3. lpp.
 [19] OV L 55, 28.2.2011., 13. lpp.
 [20] OV 196, 16.8.1967., 1. lpp.
 [21] OV L 353, 31.12.2008., 1. lpp.
 [22] OV L 131, 28.5.2009., 11. lpp.
 [23] OV L 255, 30.9.2005., 22. lpp.
 [24] OV L 243, 24.9.1996., 31. lpp.
 [25] OV L 286, 31.10.2009., 1. lpp.
 [26] OV L 223, 25.8.2010., 29. lpp.
 [27] Šo lapu pie apskates pavairo un pievieno
 sertifikātam, ja administrācija to uzskata par nepieciešamu.
 [28] Šo lapu pie apskates pavairo un pievieno
 sertifikātam, ja administrācija to uzskata par nepieciešamu.
 [29] Šo lapu pie apskates pavairo un pievieno
 sertifikātam, ja administrācija to uzskata par nepieciešamu.
 [30] Šo lapu pie apskates pavairo un pievieno
 sertifikātam, ja administrācija to uzskata par nepieciešamu.
 [31] Identifikācijas numurs, kas norādīts
 Eiropas sarakstā.
 [32] Šo lapu pavairo un pievieno sertifikātam, ja administrācija
 to uzskata par nepieciešamu.


jurisdiction: EU

text:
 Avis juridique important
 |
 E1996C0054
 DÉCISION DE L'AUTORITÉ DE SURVEILLANCE AELE No 54/96/COL du 15 mai 1996 concernant la neuvième modification des règles de procédure et d'application dans le domaine des aides d'État
 Journal officiel n° L 245 du 26/09/1996 p. 0028 - 0031
 DÉCISION DE L'AUTORITÉ DE SURVEILLANCE AELE N° 54/96/COL du 15 mai 1996 concernant la neuvième modification des règles de procédure et d'application dans le domaine des aides d'État L'AUTORITÉ DE SURVEILLANCE AELEa modifié comme suit les règles de procédure et d'application dans le domaine des aides d'État (1), adoptées le 19 janvier 1994 (2) et modifiées en dernier lieu par la décision n° 53/96/COL (3).1) Le chapitre 12 de l'encadrement des aides d'État est remplacé par le texte suivant:«12. LA RÈGLE DE MINIMIS ET SON APPLICATION (1)12.1. La règle de minimis1) L'Autorité de surveillance AELE estime que, au-dessous d'un certain montant, les aides n'ont pas d'incidence sensible sur les échanges et la concurrence entre les parties contractantes. En conséquence, il peut être considéré que l'article 61 paragraphe 1 de l'accord EEE n'est pas applicable aux versements d'aides définis ci-dessous et que ceux-ci ne doivent pas être notifiés.2) Les aides individuelles aux entreprises ne dépassant pas 100 000 écus, et les régimes en vertu desquels la somme des aides susceptibles d'être versées à une entreprise donnée sur une période de trois ans ne dépasse pas ce montant, n'ont plus à être notifiés conformément à l'article 1er paragraphe 3 du protocole 3 de l'accord Surveillance et Cour de justice, pourvu que les conditions ci-dessous soient respectées.3) La période de trois ans à laquelle s'applique cette limite débute normalement à la date à laquelle l'entreprise perçoit pour la première fois des aides en application de la règle de minimis.4) Le plafond pour les aides de minimis couvre l'ensemble des aides publiques accordées à titre d'aide de minimis, et n'affecte pas la possibilité pour le bénéficiaire d'obtenir d'autres aides dans le cadre de régimes approuvés par l'Autorité de surveillance AELE.5) Ce plafond s'applique à toutes les catégories d'aides, qu'elles émanent d'autorités nationales, régionales ou locales, et quels qu'en soient la forme et l'objectif, à l'exception des aides à l'exportation (2), qui sont exclues du bénéfice de la mesure.6) Bien que cette règle intéresse en priorité les petites et moyennes entreprises, elle s'applique quelle que soit la taille des entreprises bénéficiaires. Elle ne s'applique pas, en revanche, au secteur sidérurgique relevant du traité CECA, à la construction navale et aux transports.12.2. Principes à respecter pour le calcul de l'équivalent-subvention des aides de minimis1) La limite prévue par la règle de minimis correspond à une subvention de 100 000 écus. Lorsque les aides sont accordées autrement que sous la forme d'une subvention, elles doivent être converties en équivalent-subvention aux fins de l'application de cette limite. Les autres formes les plus couramment utilisées pour l'octroi d'aides de faible montant sont les prêts à taux bonifiés, les allégements fiscaux et les garanties de prêts. La conversion en équivalent-subvention des aides revêtant de telles formes doit être effectuée comme suit.2) L'équivalent-subvention doit être calculé en termes bruts, c'est-à-dire avant impôt, si l'aide est imposable. Si elle ne l'est pas, comme c'est le cas pour certains allégements fiscaux, le chiffre retenu est le montant nominal de l'aide, qui représente à la fois son montant brut et son montant net.3) Toute aide à percevoir à une date ultérieure doit être actualisée. Le taux d'actualisation à utiliser est le taux d'intérêt de référence en vigueur à la date d'octroi de l'aide. Cependant, toute subvention doit être prise en compte dans son intégralité, même si son versement est échelonné.4) L'équivalent-subvention d'un prêt à taux bonifié pour une année donnée est la différence entre les intérêts qui seraient dus sur la base du taux d'intérêt de référence et ceux réellement payés. Les intérêts économisés jusqu'au remboursement intégral du prêt doivent être actualisés, de manière à faire apparaître leur valeur à la date d'octroi du prêt, et additionnés. Un exemple de calcul de l'équivalent-subvention d'un prêt à taux bonifié figure au point 12.4.5) L'équivalent-subvention d'un allégement fiscal est l'économie d'impôts réalisée durant l'année considérée. Là encore, les économies d'impôts futures doivent être actualisées par application du taux d'intérêt de référence.6) Pour les garanties de prêts, l'équivalent-subvention pour une année donnée peut être calculé:- soit de la même façon que l'équivalent-subvention d'un prêt à taux bonifié, après déduction des primes payées, la bonification d'intérêt correspondant à la différence entre le taux de référence et le taux obtenu grâce à la garantie de l'État (lorsque le risque de non-remboursement est particulièrement élevé, par exemple en raison de la mauvaise situation financière ou de la solvabilité réduite de l'entreprise bénéficiaire, de l'absence de sûreté ou des conditions mêmes de la garantie, l'utilisation de cette option doit être examinée à la lumière des autres règles applicables dans de tels cas),- soit comme étant la différence entre a) le montant garanti restant dû, multiplié par le coefficient de risque (probabilité de non-remboursement) et b) la prime éventuellement versée, soit:(montant garanti × risque) - prime.Le coefficient de risque doit tenir compte des cas de non-remboursement déjà enregistrés pour des prêts accordés dans des circonstances similaires (secteur, taille de l'entreprise, niveau de l'activité économique générale). L'actualisation se fait selon les modalités décrites ci-dessus.12.3. Contrôle de l'application de la règle de minimis par les États de l'AELE1) L'Autorité de surveillance AELE a le devoir de s'assurer que les États membres n'accordent pas à leurs entreprises des aides incompatibles avec le fonctionnement de l'accord EEE (3). Les États de l'AELE sont tenus de faciliter l'accomplissement de cette mission en établissant un mécanisme de contrôle qui assure que le cumul de différentes aides accordées à un même bénéficiaire à titre d'aides de minimis ne porte pas le montant total de ce type d'aide à plus de 100 000 écus sur une période de trois ans. En particulier, les décisions octroyant une aide de minimis et les régimes prévoyant l'octroi de telles aides doivent mentionner de manière explicite qu'une aide supplémentaire accordée à la même entreprise au titre de la règle de minimis ne doit pas porter le montant total des aides de minimis dont elle bénéficie à plus de 100 000 écus sur une période de trois ans. Ce mécanisme doit aussi permettre aux États de l'AELE de répondre aux questions que l'Autorité de surveillance AELE pourrait être amenée à leur poser.12.4. Calcul de l'équivalent-subvention d'un prêt à taux bonifié1) Un exemple de calcul de l'équivalent-subvention d'un prêt à taux bonifié figure ci-dessous.2) Une autorité publique s'engage à assumer une bonification d'intérêt sur un prêt d'une durée de 10 ans et d'un montant de 500 000 écus, afin de maintenir le taux d'intérêt à la charge de l'emprunteur à 6 %. Le taux de référence officiel retenu par l'Autorité de surveillance AELE pour le pays concerné est de 8 % pour l'année considérée. Pour calculer l'équivalent-subvention de l'aide pour toute la durée du prêt, on peut supposer que le taux d'intérêt de référence reste constant pendant toute cette période. L'équivalent-subvention varie selon qu'une franchise de remboursement du principal est accordée ou non.12.4.1. Sans franchise de remboursement1) Le prêt est remboursé par versements linéaires à compter de la première année. L'équivalent-subvention de la bonification d'intérêt au cours de la première année est le principal multiplié par le pourcentage de bonification d'intérêt, divisé par le taux d'intérêt de référence, soit:1. 500 000 écus × >NUM>0,02 >DEN>1,08 =9 259 écus.Pour les années deux à dix, la subvention est calculée de la même manière, mais à l'aide d'un taux d'actualisation composé, soit:2. 450 000 écus × >NUM>0,02 >DEN>(1,08) 2 = 7 716 écus3. 400 000 écus × >NUM>0,02 >DEN>(1,08) 3 = 6 351 écus4. 350 000 écus × >NUM>0,02 >DEN>(1,08) 4 = 5 145 écus5. 300 000 écus × >NUM>0,02 >DEN>(1,08) 5 = 4 083 écus6. 250 000 écus × >NUM>0,02 >DEN>(1,08) 6 = 3 151 écus7. 200 000 écus × >NUM>0,02 >DEN>(1,08) 7 = 2 334 écus8. 150 000 écus × >NUM>0,02 >DEN>(1,08) 8 = 1 621 écus9. 100 000 écus × >NUM>0,02 >DEN>(1,08) 9 = 1 000 écus10. 50 000 écus × >NUM>0,02 >DEN>(1,08) 10 = 463 écus.2) L'équivalent-subvention total est la somme des subventions actualisées pour chaque année, soit 41 123 écus.12.4.2. Avec franchise de remboursement1) On admet qu'aucun remboursement du principal n'a lieu durant les deux premières années.2) Le remboursement s'effectue par versements linéaires de 62 500 écus à partir de la troisième année. L'équivalent-subvention actualisé de la bonification d'intérêt pour chaque année s'établit comme suit:1. 500 000 écus × >NUM>0,02 >DEN>1,08 = 9 259 écus2. 500 000 écus × >NUM>0,02 >DEN>(1,08) 2 = 8 573 écus3. 500 000 écus × >NUM>0,02 >DEN>(1,08) 3 = 7 938 écus4. 437 500 écus × >NUM>0,02 >DEN>(1,08) 4 = 6 432 écus5. 375 000 écus × >NUM>0,02 >DEN>(1,08) 5 = 5 104 écus6. 312 500 écus × >NUM>0,02 >DEN>(1,08) 6 = 3 939 écus7. 250 000 écus × >NUM>0,02 >DEN>(1,08) 7 = 2 917 écus8. 187 500 écus × >NUM>0,02 >DEN>(1,08) 8 = 2 026 écus9. 125 000 écus × >NUM>0,02 >DEN>(1,08) 9 = 1 251 écus10. 62 500 écus × >NUM>0,02 >DEN>(1,08) 10 = 579 écus.3) Dans ce cas, l'équivalent-subvention total est de 48 018 écus.(1) Ce chapitre correspond à la communication de la Commission relative aux aides de minimis (JO n° C 68 du 6. 3. 1996, p. 9).(2) Il y a lieu d'entendre par "aide à l'exportation", toute aide directement liée aux quantités exportées, à la mise en place et au fonctionnement d'un réseau de distribution ou aux dépenses courantes liées à l'activité d'exportation. Ne sont en revanche pas considérées comme telles les aides destinées à couvrir les frais de participation aux foires et le coût des études et conseils nécessaires au lancement d'un produit nouveau ou existant sur un nouveau marché géographique.(3) L'Autorité se réserve également le droit de prendre les mesures appropriées à l'égard d'aides qui respecteraient les conditions de la règle de minimis mais qui enfreindraient d'autres dispositions de l'accord EEE.»2) Le point 16.2.3.2) de l'encadrement des aides d'État est remplacé par le texte suivant.«2) La seule exception d'ordre général concerne les aides d'un montant trop faible pour avoir une incidence significative sur la concurrence et les échanges entre les parties contractantes et qui constituent des aides de minimis (voir le chapitre 12 du présent encadrement).»Fait à Bruxelles, le 15 mai 1996.Par l'autorité de surveillance AELEKnut ALMESTADPrésident(1) Ci-après dénommées «encadrement des aides d'État».(2) JO n° L 231 du 3. 9. 1994, p. 1.(3) Voir page 20 du présent Journal officiel.